Шунчаки мезбонликми ёки ҳотамтойлик? Араб диёрида ўтадиган ЖЧ-2022 ҳақида\n16 май, 2017, 19:05 2615\nХабарингиз бор, 2022 йилдаги Жаҳон чемпионатига Қатар давлати мезбонлик қилади. Ҳозирча тайёргарлик ишлари чакки эмас.\nУшбу турнир катта маблағ сарфланиши билан тарихда қолишига шубҳа йўқ, бу каби қурилиш ишларини яқин келажакда қайта учрата олишингиз ҳам даргумон.\nЧемпионатга тайёргарлик ишлари учун ҳафтасига 500 миллион долларга яқин маблағ ажратилмоқда. “Бўлмаган гап” дейишга асло шошилманг! Бу миш-миш эмас, балки Қатар Молия вазири Али Шариф аль-Эмадининг расмий баёнотига асосланган айни ҳақиқат: “Қолган 3-4 йилда ҳам ишлар худди шу тахлитда давом этаверади. Асосий вазифамиз – турнирга ҳар томонлама мукаммал тайёргарлик кўриш” – дейди Али Шариф.\nЖЧ-2022 га сарфланиши режалаштирилган маблағнинг умумий суммаси 200 миллиард долларни ташкил этади. Бу кўрсаткич яқинлашиб келаётган чемпионат учун Россия ажратаётган пулдан ўн саккиз марта кўп. Ҳа, ҳайрон қолишга арзийди...\nГап фақатгина стадион-у машғулотлар зали қуриш ҳақида кетаётгани йўқ. Спорт инфратузилмаси қурилиши тахминан 10 млрд доллар талаб қилади. Қолган сумма янги йўллар, темирйўл тармоғи, аэропорт, касалхона, ва ҳатто чемпионат финал босқичи ўтказилиши режалаштирилган алоҳида янги шаҳарча қуриш учун сарфланади. “Бу 200 млрд доллар мамлакат инфратузилмасини яхшилаш учун хизмат қилади. Фақатгина спорт объектлари учун ажратилаётган маблағни олиб қарайдиган бўлсак, у жуда ҳам тарихда қоладиган даражада эмас” , дея таъкидлайди Али Шариф.\nЧемпионат билан боғлиқ равишда олиб борилаётган қурилиш ишларини молиялаштириш ҳар қандай вазиятдаги қисқартиришлардан кафолатланган.\nҚатар нефт ва газ бозоридаги мувозанатнинг бузилишидан катта зарар кўрди: 2016 йилда давлат бюджетида 12 млрд доллар миқдорида етишмовчилик кузатилди. 2017 йилга келиб бу кўрсаткич 7.7 млрдга қисқариши кутилмоқда. Шунга қарамай, молия вазири халқ орасида ҳеч қандай норозиликлар бўлмаётганлигини айтиб ўтди.\nҲукумут дастлаб чемпионат учун ўн иккита стадион ажратишни режалаштирган эди. Ҳозир эса лойиҳада стадионлар сони саккизта (ФИФА стандарти бўйича минимал кўрсаткич) деб кўрсатилмоқда. Зарурат туғилганда яна битта қўшимча арена қурилиши мумкин, бироқ ФИФАнинг бундай ортиқча талабларни қўйиши эҳтимолдан йироқ.\nФойдаланишга топшириладиган стадионлар орасида қирқ минг кишига мўлжалланган “Аль-Вакра” аренаси ўзининг ноодатий дизайни билан алоҳида эътиборга молик. Лойиҳага 2016 йил март ойида вафот этган Заҳи Ҳадид муаллифлик қилган.\nЧемпионат учун мўлжалланган объектлар турнирга энг камида бир йил қолгунича тайёр ҳолатга келтирилиши кўзланмоқда. Аль-Эмади буни “Ташриф буюрган меҳмонлар янги бўялган деворлар ҳидидан “баҳраманд бўлишларини” истамаймиз. Барчаси олдиндан тахт ҳолга келтирилади”, дея изоҳлайди.\n45 миллиард долларли шаҳар\nЖЧ-2022 доирасидаги энг йирик ва қиммат лойиҳа бу Лусаил шаҳридир. Бу ерда турнирнинг очилиш маросими ва финал ўйини ўтказилади. Қатар пойтахти Доҳадан 20 км узоқликда, саҳро бағрида жойлашган бу шаҳарнинг қурилиши 2006 йилдаёқ бошланган эди. 2010 йилда чемпионатни ўтказиш учун рухсат текканда шаҳарда битта ҳам бино қурилмаган эди. 2022 йилга келиб эса бу ерда турнир миқёсидаги энг йирик - 80 минг кишилик арена қад ростлайди.\nШаҳар 45 млрд долларга баҳоланмоқда. Янги арена қурилишидан тортиб интернет тармоғини ўрнатишгача – ҳаммаси ҳисобга олинган. Лусаил – “ақлли шаҳар” бўлиши кутилмоқда. Бунинг моҳияти шундаки, бутун бошли шаҳар ягона информацион марказдан туриб бошқарилади. Транспортни ҳаракатлантириш, коммунал тизимни бошқариш, йўлларни ишга тушириш – барчаси автоматик тарзда амалга оширилади.\nШаҳар аҳолиси масофавий тарзда пардаларни ҳаракатлантириш, гулларга сув қуйиш, гаражни очиб-ёпиш, иссиқлик тизимини бошқариш каби имкониятларга эга бўлишади. Чиқиндиларни керакли жойга етказиш жараёни ҳам инсон аралашувисиз амалга оширилади. Шаҳарда иккита гольф майдони, истироҳат боғи ва 22 та меҳмонхона жойлашади. Лусаил тахминан 450 минг аҳоли учун мўлжалланган.\nЛусаилда қурилажак энг диққатга сазовор жой сифатида Кетафиан оролини кўрсатишимиз мумкин. Оролда меҳмонхона, туристик марказ, кўнгилочар клублар қурилади. Шунингдек, бу ерда меҳмонлар яхтада сайр қилишдан баҳра олишлари мумкин. Дастлаб бу оролни қуриш лойиҳада йўқ эди. Кейинчалик мамалакат чиройини янада ошириш мақсадида шу қарорга келинди.\nТашкилий ишларга масъул шахсларнинг сўзларига қараганда, Қатарда ўтказилаётган турнирнинг ўзига хос жиҳати – бир вақтнинг ўзида бир неча қулайликлардан фойдалана олиш имкониятидир. Ўйинлар жадвалидан келиб чиққан ҳолда мухлислар бир кунда энг камида иккита баҳс томошасидан баҳраманд бўлишлари мумкин.\nЖЧ-2022 ўтказиладиган стадионларнинг оралиқ масофаси энг кўпи билан 56 кмни ташкил этади (шимолдаги “Аль-Ҳор” ва жанубдаги “Аль-Вакра” ареналари ораси).Оралиғи энг қисқа бўлган ареналар эса Khalifa International ва Qatar Foundation бўлиб, бу кўрсаткич 5.6 кмга тенг.\n“Оёғи олти, қўли етти дастёр” ролини нима бажаради?\nТурнирда асосий транспорт вазифасини метро бажаради. Унинг қурилишига 18 млрд евро ажратилган. Стадионлар орасидаги масофани босиб ўтиш учун энг камида беш дақиқа, энг кўпи билан эса бир соат талаб этилади. “Турнир меҳмонларини ташишдек маъсулиятли вазифа”ни бажаришда айнан метрополитеннинг танланишига биринчи сабаб экологияни муҳофаза қилиш (мамлакатнинг ривожланиш стратегиясида 2030 йилгача экологияни сезиларли даражада яхшилиш назарда тутилган) бўлган бўлса, ушбу транспорт воситасининг тезкорлиги ҳам бунга туртки бўлди.\nМетро 2019 йил охиригача ишга тушади. Лойиҳада тўртта йўналишни яратиш кўзланган. Поезд Доҳага ерости йўли орқали кириб келадиган бўлса, шаҳар ташқарисида ер усти бўйлаб ҳаракатланади. Метрополитен тармоғи умумий 74 та бекатни ўз ичига олади.\nҚатар спортга қанчалик муҳтож?\nХўш, спорт соҳасини яхшилашга бунчалик кучли урғу берилаётганига сабаб нима?\n2008 йилда қатарликлар вафотининг 47%и камҳаракатлилик натижасида юзага келувчи асоратли касалликлар туфайли содир бўлган. Семириш ҳолатларини тадқиқ этиш бўйича халқаро ассоциация маълумотларига қараганда, Қатарда ортиқча вазн ҳамда қандли диабетдан азият чекувчилар сони бошқа мамлакатларникига нисбатан анча юқори экан.\nМамлакатда икки миллионга яқин аҳоли истиқомат қилади. Аммо шуларнинг атиги 11%и қатар миллатига мансуб. Бундай вазиятда кучли армияни шакллантириш мушкул масала. Чемпионатга мезбонлик қилиш шароитида эса қатарлик сиёсий арбобларнинг чет эл ҳарбий кучлари билан алоқа ўрнатиб, улардан ёрдам олишига имконият пайдо бўлади. Худди шундай алоқалар АҚШ билан ўрнатилган. Қатар ҳукумати Форс кўрфази масаласида урушнинг (1991) такрорланишига йўл қўймоқчи эмас, бундан келиб чиқадики, спорт геосиёсий қурол вазифасини ҳам ўтамоқда.\nҚатар Олимпия қўмитаси стратегиясида кўрсатилганидек, халқаро спорт турнирларини ўтказиш – чет эллик меҳмонлар оқимини мамлакатга йўналтиришнинг асосий воситаси. Бусиз саҳро бағридаги ўлкага одамлар диққатини жалб қилиш амри маҳол. 2014 йилда Қатар 57 та спорт турнирларига; 2015 йилда гандбол бўйича; жорий йилда эса гимнастика бўйича жаҳон чемпионатига мезбонлик қилди. 2019 йилда бу ерда енгил атлетика бўйича ЖЧнинг ўтказилиши режалаштирилган.


“Пулинг бўлмаса, нимангга қурасан?” – Озарбайжон | Qalampir.uz\n“Пулинг бўлмаса, нимангга қурасан?” – Озарбайжон\nОлам\t08 Август 2019 19:54 5628\nАрманистон Озарбайжоннинг оккупация қилинган ҳудудида – Тоғли Қорабоғда “жанубий йўналиш” деб, аталувчи 150 кмли йўл қурмоқчи. Бу ҳақда мамлакат Хавфсизлик кенгаши котиби Армен Григорян маълум қилди. Йўлни 2020 йилда қуриш режалаштириляпти.\nАммо Озарбайжон томони бу маълумотларни бўш гапдан бошқа нарса эмас, деб биляпти. Таъкидланишича, арманлар ғазнасининг аҳволи ва “янги арман инқилобчилари”га ишончсиз муносабатдан келиб чиқилса Армен Григоряннинг баёнотини баландпарвоз гапдан бошқа нарса эмас.\nГригорян айтган йўл бўйича арман нашри ҳам ишончсиз муносабат билдирган.\n“Сиёсий уйдирма Серж Саргсянга (Арманистоннинг собиқ Президенти) хос эди. Масалан, учинчи Президент бошқарувининг турли йилларида Арманистон ва Эронни боғловчи темир йўл, янги АЭС қурилишини ваъда қилиб, алдаганди. Қонунийлигининг манбаси жамият ишончи бўлган инқилобчи ҳукумат бундай одатни ўзига сингдириши мумкин эмас”, деган арман нашри.\nОзарбайжон томони Армен Григоряннинг баёнотини янглишиб ёки қасддан ўз Бош вазирини ноқулай вазиятга қўйиш деб, баҳолади.\nМутахассиснинг таъкидлашича, Армен Григоряннинг йўл ҳақидаги баёнотига мамлакатнинг иқтисодий ҳолатидан қаралса, бу лойиҳа Арманистон учун жуда жиддий ва уни амалга оширишга давлатнинг қурби етмайди.\nМаълумот учун, икки Кавказ мамлакати – Арманистон ва Озарбайжон ўртасидаги можаро 1988 йилда ҳудудий эътирозлар ортидан келиб чиққан. Арманистон қуролли кучлари собиқ Тоғли Қорабоғ автоном вилояти ва Озарбайжоннинг етти туманини оккупация қилган ва у ерда этник тозалаш ўтказилган. Бундай сиёсат олиб бориш натижасида, 1 миллион озарбайжонлик ўз ерлари ва уйларидан қувилган. Арманистон Озарбайжоннинг 20 фоиз ҳудудини оккупация қилган.\nҚайд этилишича, Арманистон ўзининг оккупацион сиёсати ва этник тозалаш аломатларини яшириш учун эгаллаб олинган ҳудудда Тоғли Қорабоғ Республикасини тузди.\n1994 йил май ойида томонлар ўқ отишни тўхтатиш бўйича келишувга эришди. Ҳозиргача Россия, Франция ва АҚШ раислиги ва Европада хавфсизлик ва ҳамкорлик ташкилоти билан биргаликда самарасиз тинчлик музокаралари олиб бориляпти.\n“Мхитарян иши”: сиёсат Европа лигаси финалига путур етказди Француз суди Озарбайжон манфаати учун “дўстлик хартияси”ни бекор қилди Илҳом Алиев БМТдан ташвишда ва уни танқид қилди\n21 Январь 17:25 35104\n20 Январь 21:40 29923\n20 Январь 11:55 27066\n21 Январь 18:27 18828\n22 Январь 12:20 18498


18:35 / 27.06.2017\nТуркиянинг Анталия шаҳрида 2017 йилнинг 1 июнь ҳолатига кўра, хорижий капиталга эга компаниялар сони ўтган йилнинг шу даври билан таққослаганда 4,3 фоизга ошди – 3100 гача. Бу ҳақда Анталия савдо-саноат палатаси маълумотларида айтилади.\nБугунги кунда Анталияда Россиянинг 500 та, Германиянинг 450 та, Нидерландиянинг 182 та, Саудия Арабистонининг 176 та, Эроннинг 144, Озарбойжон ва Буюк Британиянинг 141 тадан, Франциянинг 138 та, Қозоғистоннинг 112 та, Украинанинг 108 та, Американинг 84 та, Испаниянинг 60 та, Италиянинг 59 та, Суриянинг 57 та ва Австриянинг 48 та компанияси фаолият кўрсатмоқда.\nБундан ташқари, Анталияда Бельгия ва Швейцария капиталига эга 35 та, Дания ва Хитойнинг 32 тадан, Британиянинг 31 та, Ироқнинг 29 та, Қирғизистоннинг 27 та, Ўзбекистоннинг 26 та, Туркманистоннинг 25 та ва Греция капиталига эга 24 та компания бор.\nАнталия савдо-саноат палатаси директорлар кенгаши раҳбари Довут Четиннинг хабар беришича, Анталия хорижий капиталга эга компаниялар сони бўйича Истанбулдан сўнг иккинчи ўринда туради.\nУнинг сўзларига кўра, Анталияда сўнгги бир йил ичида хорижий капиталга эга 129 та компания фаолият бошлади, уларнинг асосий акциядорларига Эрон, Саудия Арабистони ва Сурия фуқаролари айланган.\nкомпания Анталия капитал\n«Якс» компаниясидан янги йил совғасини олинг


November 2017 – Page 2 – LOKOMOTIV\n19 ноябрь куни Олий Лигада 29-тур учрашувлари бўлиб ўтади. Ушбу турда мусобақа жадвали пешқадами “Локомотив” Самарқандда “Динамо” меҳмони бўлади. Агар “Локомотив” ғалаба қозонса, чемпионлик масаласини ижобий ҳал этадиган ушбу ўйинни\nОлий Лига пешқадами “Локомотив” навбатдаги учрашувини 29-тур доирасида сафарда “Динамо”га қарши ўтказади. “Темирйўлчилар” жамоаси 19 ноябрда бўлиб ўтадиган мазкур ўйинга тайёргарликка киришди. Футболчилар 3 кунлик қисқа таътилдан сўнг яна клуб\nОлий Лига 28-турида мусобақа жадвалининг якка пешқадами – “Локомотив” “Бухоро”га қарши баҳс юритди. Анчагина шиддатли руҳда кечган беллашувда “темирйўлчилар” 2та тўп фарқи билан ғалабага эришишди. Сардор Мирзаев ҳамда Мурод Бобожонов\nАёллар футбол жамоалари ўртасида ўтказилаётган Ўзбекистон ХХIII миллий чемпионати секин-аста ҳал қилувчи паллага кириб бормоқда. “Локомотив-Women” жамоаси футболчи қизлари 19-тур доирасида “Қизилқум Гули” жамоаси меҳмони бўлишди. Қизиқарли ўтган ўйинда навоийлик\nБугун Ёшлар Лигасида 28-турга старт берилди. “Локомотив” ёшлари ўз уйида “Бухоро”ни қабул қилди. Жуда қизиқарли ва шиддатли ўтган ўйинда омад меҳмонларга кулиб боқди. Якунда ёш “темирйўлчилар” рақибга 0:2 ҳисобида имкониятни\nНоябрь ойида бир қатор терма жамоалар расмий учрашувлар ўтказишади. Жумладан, Африка жамоалари Жаҳон чемпионатига бериладиган йўлланмалар учун ҳал қилувчи ўйинларда майдонга тушишади. Тошкентнинг “Локомотив” жамоаси аъзоси Муҳаммад Коне ҳам ЖЧ-2018\nИкром Алибоев узоқ муддатга сафдан чиқди\n“Локомотив” жамоасининг маҳоратли ярим ҳимоячиси Икром Алибоев навбатдаги учрашувларни ўтказиб юборади. Боиси 23 ёшли футболчи “Нефтчи” жамоасига қарши ўйинга тайёргарлик доирасида кечган машғулот пайти кутилмаганда жароҳат олди. Унга шифокорлар ўнг\n“Локомотив” “Нефтчи” билан дуранг ўйнади\nОлий Лига 27-турида “Локомотив” сафарда “Нефтчи” билан куч синашди. Қизиқарли кўриниш олган беллашув 0:0 ҳисобида якунига етди. Олий Лига, 27-тур 3 ноябрь (жума) “Нефтчи” (Фарғона) – “Локомотив” (Тошкент) 0:0. 1121\n“Локомотив” тарбияланувчиси “Олдхэм”га қарши ўйинда “Флитвуд Таун” дарвозасини қўриқлади\nБиласиз, “Локомотив”нинг икки нафар ёш футболчилари яқинда Англиянинг “Флитвуд Таун” жамоаси сафида тажриба орттириш учун инглиз диёрига йўл олишган эди. Ёш истеъдод эгаси Хурматбек Йўлдошев ва “Флитвуд Таун” жамоаси мураббийлар


Тўхтамурод Жумаев номидаги математика олимпиадаси бўлиб ўтди — Minbar\nТўхтамурод Жумаев номидаги математика олимпиадаси бўлиб ўтди\n17/09/2019 2 дақиқада ўқийсиз Ё ҳаёт, ё мамот\nЖорий йилнинг 15 сентябрь куни Тошкент шаҳрида Тўхтамурод Жумаев номидаги математика олимпиадаси илк бор ўтказилди. Унда мамлакатимизнинг турли вилоятларидан 1000 нафардан ортиқ ўқувчилар иштирок этишди.\nМазкур олимпиада Ўзбекистон Республикаси Халқ таълими вазирлиги Фан олимпиадалари бўйича иқтидорли ўқувчилар билан ишлаш Департаменти ташаббуси билан Халқ таълими вазирлиги ва “Қоракўл Зиё” ўқув маркази ҳамкорлигида ташкил этилди.\nОлимпиада Тошкент шаҳри, Шайхонтоҳур туманидаги 34-умумтаълим мактабида бўлиб ўтди. Олимпиада мамлакатимиз умумтаълим мактабларининг 5-6-7-синфлари, 8-9-синфлари, 10-11-синфлари ҳамда академик лицейларнинг 1-2-босқич ва касб-ҳунар коллежларининг 3-босқич ўқувчилари ўртасида алоҳида 3 та йўналишда ўтказилди. Иштирокчиларга 3 соат ичида 6 та масалани ечиш топширилди.\nОлимпиада учун топшириқлар (ёзма ишлар) давлат таълим стандартлари ва ўқув дастурларига мос равишда Халқ таълими вазирлигининг Фан олимпиадалари бўйича иқтидорли ўқувчилар билан ишлаш департаменти ва “Қоракўл Зиё” ўқув маркази ҳамкорлигида тузилди.\nИштирокчилар томонидан берилган жавоблар халқаро ва республика олимпиадалари ғолиблари ва иштирокчиларидан иборат бўлган тажрибали ҳакамлар томонидан кўриб чиқилди.\n3 та йўналиш бўйича 1-ўрин ғолиблари телевизор, 2-ўрин ғолиблари планшет, 3-ўрин ғолиблари смартфон каби мукофотлар билан рағбатлантирилди.\nШу билан бирга, 5-6-7-синфлар ўртасида Шоҳруҳ Валеров, 8-9-синфлар ўртасида Жасурбек Рузибоев ва 10-11-синфлар ўртасида эса Аброр Бўтаевлар рағбатлантирувчи номинацияларда ғолиб деб топилди.\nТўхтамурод Жумаев кўп йиллар давомида математика ўқитувчиси бўлиб фаолият юритган. 1990-2015 йилларда Қоракўл туманидаги 1-ихтисослаштирилган иқтидорли болалар мактаб-интернати директори вазифасида ишлаган.\nҚоракўл мактабининг математика соҳасидаги ютуқлари, қолаверса мактабни битирган ёшларнинг бугунги кунда давлатимизнинг турли соҳаларида юқори малакали кадрлари қаторида самарали фаолият олиб бораётгани ҳам бевосита бу инсоннинг тинимсиз меҳнати, фидойилиги маҳсулидир.


Тожиклар туркман электр энергиясига умид қилмоқда\n2008 йилда Тожикистон Туркманистондан бир ярим миллиард киловатт соат электр энергияси сотиб олмоқчи. Куни-кеча Ашхободда бу борада икки томонлама шартнома имзоланди.\n“Барқи тожик” очиқ акциядорлик ширкати бош муҳандиси ўринбосари Рашид Гуловнинг билдиришича, Туркманистон 2008 йил куз ва қишида Тожикистонга етказиб берадиган электр энергияси учун ҳали якуний нарх белгиланмаган. Нарх борасида икки давлат раҳбарлари учрашувида келишиб олинади.\nР.Гулов туркман электр энергиясининг барчаси “Талко”, яъни Тожикистон алюминий компанияси эҳтиёжи учун сарфланишини маълум қилди.\n“Аммо бўшаган ички захираларни қўшганда ҳам қолган электр энергияси аҳоли ва бошқа корхоналар эҳтиёжи учун етмайди. Аҳоли эҳтиёжи учун биз Ўзбекистондан қўшимча электр сотиб оламиз. Аммо Қирғизистон бу йил куз ва қишда биз билан электр экспорти бўйича шартнома имзоламаслигини маълум қилди. Чунки унинг сув ва энергетика захираси бунга имкон бермайди”,- деди Рашид Гулов.\nИқтисодчи, мустақил таҳлилчи Ғуломиддин Сайфиддинов эса агар мамлакатда ишлаб чиқиладиган ҳамда ташқаридан олинадиган электр қувватининг қанчаси қаёққа сарфланаётгани устидан қатъий назорат ўрнатилса, бу миқдор электр ҳамма учун етарли, деган ишончда.\n“Бир эсланг, 2006 йил қишида мамлакат аҳолиси фойдаланадиган электрга бу қадар қаттиқ чеклов ўрнатилмаганди. Корхоналар ҳам ҳаммаси тўла қувват билан ишлаганди. Аммо 2007 йилда Ўзбекистондан ташқари Туркманистон, Эрондан электр энергияси олдик. Бундан ташқари, Сангтўда-1 ГЭСнинг биринчи агрегати ҳам ишга туширилди. Норак ГЭС ҳам тўла режимда ишлаб турди. Аммо шу миқдор электр бизни қишдан олиб чиқа олмади. Нега? Чунки камида 5-6 миллиард киловатт соат электр қувватини қўшни Ўзбекистонга яширинча пуллашди. Ҳукумат бу юзадан текширув ҳам ўтказмади”,- деди Ғуломиддин Сайфиддинов.\nАлбатта, бу йил ҳам Норак ва Сангтўда-1 ГЭСларининг икки агрегати ишлаб чиқарадиган ва ташқаридан импорт қилинадиган электр аҳоли эҳтиёжи учун етмай қолиши аниқ. Чунки Туркманистон ҳам, Ўзбекистон ҳам электр олди-бердисига доир шартнома шартларини ўтган йилги каби бажармагач, ички захиралар аҳолига эмас, балки ўша аждаҳо корхона – “Талко”га берилади. Натижада қиш ўтган йилгидек оғир кечишини айтади таҳлилчи.\nКуни-кеча Тожикистон президенти Имомали Раҳмон мактаб–интернатлар ва ўрта таълим мактаблари директорларига қиш мавсумига тайёргарлик кўришни ва бунинг учун қандай бўлмасин кўмир захира қилишни буюрди. Демак, ички захиралар ва ташқаридан сотиб олинадиган электр қуввати мамлакат эҳтиёжини қопламаслиги давлат раҳбарига кундек ойдин.


Сув манбалари | Hisor davlat qo'riqxonasi\nҚўриқхона табиатини мутаъдил бўлишида ундаги мавжуд дарё ва кўлларнинг аҳамияти бекиёсдир. Унинг ҳудуди билан чегарадош Сурхандарё, Тожикистон ва Ҳоликдод сойининг бошида жойлашган Ссвсрцев, Ботирбой музликларидан (3155 гектарни ташкил этувчи) бир катор сув манбалари бошланади. Уларнимг ичида энг йириклари Оксув, Танхаз ва Қизилдарё дарёлари ҳисобланади. Шу уч дарё сувининг Шахрисабз тумани ҳудудида кўшилиши натижасида Қашкадарё дарёси хосил бўлади. Дарёлар кор, муз, ер ости сувлари ва ёғинлардан тўйинади, уларни юкоридан пастга караб окиши жараёнида катта-кичик шаршаралар ҳосил бўлади.\nҲисор қўриқхонаси худудидан оқиб ўтувчи ва Оксув дарёсининг асосий ирмокларидан бири ҳисобланган Тамшуш дарёси денгиз сатхидан 3500 метр баландликда жойлашган Хўжақулбарс кояларидан бошланиб, қор, ёмғир ва булоклар сувларидан, хамда Қўкошсой, Зардолисой, Шоюрти, Лайлокча, Майданак, Юртикалон каби 32 та катта-кичик сойлар сувидан ташкил топиб, Ҳисорак кишлогига келиб Ғилондан оқиб кслаётган Оксув дарёсига кўшилади ва Ҳисорак сув омборига куйилади. Шахрисабз туманининг Кўл, Яккахона, Чунгурак, Тамшуш, Сарчашма, Хисорак, Саёд каби йирик тоголди кишлокларининг пайдо бўлиши мазкур дарё ўзанлари билан узвий боғлиқ.\nКўриқхона худудидан окиб ўтувчи катта дарёлардан яна бири бу Танхаздарёдир. Танхаздарёнинг узунлиги 104 км., сув йиғадиган майдони 459 кв.км.ни ташкил этиб, у денгиз сатхидан 2200-3500 метр баландликда жойлашган Отатуш, Улуғдара, Чот, Хўжагардон, Саритуз, Қаранкул, Окдарё, Қашкабулок каби 27 та катта-кичик сой сувлари ҳисобига ҳосил бўлади. Ушбу дарё ўзани бўйлаб Қоракамар, Алмати, Косатарош, Шўрхасан, Камар. Оммағон, Хитой, Ҳазара ва бошка қишлоқлар ташкил топган. Ушбу кишлоклар аҳолиси ўз кундалик эҳтиёжи учун ва кишлок хўжалиги махсулотлари етиштириш хамда чорвачиликда Танхаздарё сувидан фойдаланиб келишади.\nҚўриқхонанинг серсув манбаларидан бири Қизилсув дарёси денгиз сатхидан 4000- 4300 метр баландликда жойлашган Авғойи-калон довонидан бошланади, унинг узунлиги 110 км.ни, сув йиғадиган майдонининг сатхи эса 650 кв.км.ни ташкил этади. У тог чўққиларидаги қорларнинг эриши хамда Кизилбулок, катта-кичик Қалъасой, Оксув, Шилҳазор. Авғойи-калон каби сойлар сувидан хосил бўлади.\nҲисор кўриқхонаси ҳудудида катта-кичик 10 га яқин кўллар бор. Жумладан, Ғилон бўлимида 3 та, Мираки бўлимида Зта, Танхаздарё бўлимида 1та ва Қизилсув бўлимида Зта кўл мавжуд. Бугунги кунга қадар улар тўлигича ўрганилмаган, факатгина кўлларнинг денгиз сатхидан баландлиги, сатҳининг эни ва бўйи аниқланган холос.\nКўриқхона худудидан бошланиб Қашкадарё вилояти бўйлаб окаётган Окдарё, Танхаздарё ва Қизилдарёлар Қашка воҳаси худуди ахолисининг 35-40%ни ичимлик суви билан таъминлайди. Дарёларнинг ҳаётбахш суви Китоб, Шахрисабз, Яккабог, Чирокчи, Қамаши, Ғузор, Қарши, Косон туманларида кишлок хўжалиги махсулотларини етиштиришда, боғлар барпо этишда ва вилоят саноатида.


Смартфон батареяси нима учун тез ишдан чиқади?\nБиласизми? 27 июл 2021 241\n“Ўртача 500 марта қувватлантирилгандан сўнг смартфон батареяси ўз кучининг 20 фоизини йўқотади ва тахминан 2500 марта қувватлантирилгандан кейин яроқсиз ҳолга келади. Бу “деградация жараёни” дейилади.\nСмартфондан фойдаланишни бошлаганингиздан тахминан бир ярим йил ўтгач 45-50 фоиз ҳолларда у билан боғлиқ муаммолар юзага келади. Қурилма батареяси тез орада ишдан чиқиши ва уни алмаштириш зарурати юзага келишини қандай тушуниш мумкин? Mail.ru Groupнинг стратегия ва медиа-лойиҳаларни ишлаб чиқиш бўйича директори Дмитрий Рябинин смартфон “Ўртача 500 марта қувватлантирилгандан сўнг смартфон батареяси ўз кучининг 20 фоизини йўқотади ва тахминан 2500 марта қувватлантирилгандан кейин яроқсиз ҳолга келади. Бу “деградация жараёни” дейилади. Бу ҳақда “Российская газета” ёзади.\nСмартфон сотиб олинганидан кейин камида 18 ой давомида унинг батареяси сезилар-сезилмас ишдан чиқа бошлайди. Ваҳоланки, ишлаб чиқарувчилар одатда икки йил давомида аккумуляторнинг яхши ишлашига кафолат берган бўлишади.\nМутахассиснинг сўзларига кўра, батареянинг ўз хусусиятларини йўқотишини кўрсатадиган бир нечта белгилар мавжуд. Бунга қувватнинг тез тугаши ёки тўлиқ қувватлаш имконияти йўқлиги, батареянинг узоқ вақт ишлатилмагани сабаб бўлади. Шунингдек, у нотўғри шароитларда ишлатилган бўлса ҳам муаммолар юзага келади. Смартфондан фойдаланаётганда батареяси тезда ишдан чиқмаслиги учун ортиқча энергия сарфлайдиган фон дастурларига эътибор қаратишингиз ҳам мақсадга мувофиқ.


Ўзбекистонда яна 2 нафар бемор коронавирусдан вафот этди — Sof.uz\nЖАҲОН 18,983,280 12,173,393 711,313\nЎзбекистонда яна 2 нафар бемор коронавирусдан вафот этди\n9.07 16:51 784 Тиббиёт\nСоғлиқни сақлаш вазирлигининг хабар беришича, Тошкент шаҳар Шайхонтоҳур туманида яшовчи 51 ёшли Р.Н. (эркак)ни сўнгги 3-4 кун давомида ҳансираш безовта қилган.\n4 июль куни Тошкент шаҳар тез тиббий ёрдам шифохонасига ётқизилган ва “COVID-19” инфекциясига намуна олиниб, инфекция билан касалланганлиги тасдиқланган. Кўкрак қафаси рентген текширувидан ўтказилганда икки томонлама пневмония аниқланган.\nДаволаниш динамикасида беморнинг аҳволи оғирлашиб, нафас етишмовчилиги ва ҳансираш кучайган. Шундан сўнг у 1-сон шаҳар клиник шифохонасининг реанимация бўлимига ўтказилган. Бемор бундан аввал эпилепция касаллиги билан назоратда турган, 2-гуруҳ ногирони.\nШифохонада бемор бир неча марта Соғлиқни сақлаш вазирлиги мутахассислари томонидан онлайн режимида консультация қилинган, даволаш жараёни мутахассислар тавсияси асосида олиб борилган.\nБироқ шифокорлар томонидан стандартлар асосида ўтказилган реанимацион муолажаларга қарамай, беморнинг аҳволи кескин оғирлашиб, ўткир юрак қон-томир ва нафас етишмовчилигидан вафот этди.\nШунингдек, Соғлиқни сақлаш вазирлиги жамоатчилик билан алоқалар бўлимининг маълум қилишича, Жиззах шаҳрида яшовчи 28 ёшли М.О. (аёл)нинг жорий йилнинг 22 июнь кунидан тана ҳарорати кўтарилиб, у уй шароитида даволаниб юрган.\nБемор аҳволи оғирлашиб, 4 июль куни тиббиёт ходимларига мурожаат қилганидан сўнг, ундан “COVID-19”га намуна олинган ва инфекция билан касалланганлиги тасдиқланган. Унда икки томонлама бронхопневмония, ўткир нафас етишмовчилиги кузатилган.\nБемор даволаниш жараёнида мутахассислар томонидан бир неча марта консультация қилинган, унга тасдиқланган стандартлар асосида тиббий ёрдам кўрсатилган.\nБеморда ўткир нафас етишмовчилиги белгилари кучайганлиги сабабли у сунъий нафас бериш аппаратига уланган.\nБироқ кўрсатилган реанимацион чораларга қарамасдан беморнинг ҳолати кескин оғирлашиб, ўткир юрак қон-томир ва нафас етишмовчилигидан вафот этди.\nШунингдек, айни вақтга келиб Ўзбекистонда коронавирусдан вафот этганлар сони 49 кишига етди. Ушбу вирусни жами 11 447 киши юқтирган бўлса, 7 082 киши касалликдан фориғ бўлган.\n4.08 16:59 5813\n3.08 17:08 3015\n3.08 21:58 2176\n4.08 16:52 2064\n4.08 19:52 1864\nБугун, 10:11 188 Ўзбекистон\nКеча, 17:07 300 Ўзбекистон\nЎзбекистонда яна 267 кишидан коронавирус аниқланди, 2 нафар бемор вафот этди\n5.08 10:46 352 Ўзбекистон\n«COVID марказ» ходимлари ҳам моддий рағбатлантирилади\n5.08 09:48 131 Тиббиёт


Рўзиқул Бердиев: "Биз ҳар бир ўйинда максимал даражада ҳаракат қилябмиз" - "Насаф" ФК расмий веб-сайти\n21 Jun 2021 Янгиликлар, "Насаф"га оид асосий хабарлар\nРўзиқул Бердиев: "Биз ҳар бир ўйинда максимал даражада ҳаракат қилябмиз"\nCоcа-Cола Суперлиганинг 10-туридан ўрин олган "Насаф" - "Aндижон" учрашувидан сўнг жамоамиз бош мураббийи Рўзиқул Бердиев матбуот анжуманида иштирок этди.\n- ОФК кубоги доирасида марказлашган ўйинлардаги муваффақиятларимиз билан жамоамиз мухлисларини табриклайман. ФИФA кунлари сабаб Суперлигада бир оз танаффус юзага келди. Танаффус барибир ўз сўзини айтмасдан қолмайди. Бугунги ўйинда "Aндижон" жамоси турнир жадвалида пастда бўлгани туфайли натижа учун ўйнашини билардик. Кўриб турганингиздек, рақиб қарши ҳужумга таянган холда 5-4-1 схемасини танлади. Шу сабаб биз ҳам олдинги чизиқда вазиятлар яратишга қийналдик. Қизил карточка олдимиздаги вазифани бир оз қийинлаштирди. Лекин йигитлар вазиятга тўғри баҳолай олишди ва иккинчи голни уриб ўйин тақдирини ҳал қилишди.\n- Қизил карточкали вазиятда бу кўпроқ кимни хатоси деб биласиз?\n- Aлбатта, биз буни жудаям истаяпмиз. Бир таркиб билан 3 та мусобақада муваффақият қозониш жуда қийин. Ҳозирда таркибимизга янги футболчиларни қўшиб олиш учун изланишдамиз. Қайсидир футболчини оладиган бўлсак, олдимиздаги вазифаларни еча оладиган даражаси бўлиши керак. Тажрибали, кучли легионер олишимиз керак, шунингдек қанотда фаоллик намойиш этадиган футболчи ҳам бизга керак бўлади.\n- Бу футболчининг бизга маъқул келадиган жиҳатлари бор, тўп билан жуда яхши ҳаракат қилар экан. Aммо ўзига яраша камчиликлари ҳам бор. Бу футболчининг трансфер ҳуқуқи ҳозирда "Машъал" жамоасига тегишли. Клубимиз раҳбарияти бу борада келишувга эришса балки уни жамоамизда кўрармиз.\n- Терма жамоага турли мураббийлар номзоди кўриб чиқилмоқда. Сизга бу борада жиддий таклиф тушса жамоадан кетармидингиз?\n- Биз ҳар бир ўйинда максимал даражада ҳаракат қилаяпмиз. Имкон қадар захирамиздан ҳужумчи чиқаришга ҳаракат қилаяпмиз. Лекин ҳозирги кунда захира вариантлармиз кўп эмас. Ўз имкониятимиздан келиб чиқиб ҳаракат қилаябмиз.


Ички ишлар вазири ўринбосарига яна бир...\n19.02.2020 16:37 0 2417\nЎзбекистон Республикаси Ички ишлар вазирининг жамоат тартибини сақлаш бўйича ўринбосари Азизбек Икромов янги лавозимга тайинланди. Бу ҳақда ИИВ матбуот хизмати хабар бермоқда.\nБугун, 2020 йил 19 февраль куни Вазирлар Маҳкамасида ўтказилган йиғилишда янги ташкил этилган Маҳалла ва оилани қўллаб-қувватлаш вазири ўринбосари вазифасини бажариш юкланган. У бир вақтнинг ўзида Ички ишлар вазири ўринбосари лавозимидаги фаолиятини ҳам давом эттиради.\nички ишлар вазири Азизбек Икромов\nАвто 27/03, 12:49\nИчки ишлар вазири: «Бугундан бошлаб вилоятлараро ҳаракатланиш тўхтатилди»\nҲуқуқ 18/12, 14:31


Qalampir.uz - “Кечирасизлару, бу катта ҳақорат”. Салоҳ мисрлик раҳбарлар қарорига нега қарши чиқмоқда?\n12:08, 10.05.2018 Спорт\nМуҳаммад Салоҳ ва Миср футбол ассоциация раҳбарияти ўртасида зиддият юзага келди.\nЖаҳон чемпионати стартига кам вақт қолган бир пайт “Ливерпуль” сафига қўшилгач, Африка футболи бош юлдузига айланган Муҳаммад Салоҳ ва Миср футбол ассоциация раҳбарияти ўртасида зиддият юзага келди.\nМоҳиятан олганда, мисрлик голеадор Аббоснинг шартларини қабул қилган ва фирма ишларига унча аралаша олмайди. Гапнинг индаллоси, мамлакат футбол ассоциация Салоҳнинг улкан сурати ва ташкилот расмий ҳомийси логотипи тасвирланган самолёт тақдимотини ўтказгач, айнан Аббос дарҳол “иш”га тушди. У биринчи навбатда, ассоциацияга кетма-кет 3 та эътироз хати юборди. Даъвога кўра, футбол мутасаддилари фирма мижози суратидан фойдаланиш учун рухсат сўрашмаган. Биринчи мактубда ёзилишича, ассоциация бошлиғи Хани Абу Рида 2017 йили тўғридан-тўғри Салоҳга қўнғироқ қилиб, ташкилот ҳомийларига хайрихоҳлик билдиришини илтимос қилган.\nФутболчи аввалги ҳафта Twitter орқали ўз позициясини маълум қилди: “Кечирасизлару, бу катта ҳақорат... Аслида масала тезда ижобий ҳал этилишини кутгандим. Бироқ бундай бўлгани йўқ”. У шунингдек, ушбу кўнгилсизликда шахсий агентини тўла қўллаб-қувватлашини яширмади. Миср футбол ассоциациясидан қандайдир садо чиқмагач, Рами Аббос ҳам расмий баёнот билан чиқишни лозим топди. “Муаммони ҳал қилиш мумкинми? Мумкин, албатта. Бироқ ассоциация вакиллари биз билан ҳаттоки, алоқа ўрнатишни ҳам хаёлларига келтиришмаяпти. Ҳеч қандай гап йўқ!\n“Салоҳ – мисрлик ёшларнинг чин кумири. Муҳими, у ўз ватанини жуда яхши кўради ва Миср довруғини бутун Европага ёймоқда”, - дея фикрини баён этди давлат арбоби Twitter’даги саҳифаси орқали.\n17:27, 23.10.2018 9 463\n13:08, 29.09.2018 3 069\n11:09, 25.09.2018 3 347\n13:02, 24.09.2018 7 008\nФоторепортаж: Рамзан Қодиров Муҳаммад Салоҳни кўргани стадионга келди\n11:45, 11.06.2018 6 015


Home icon Бош саҳифа»Кутубхона»Мақолалар»Фурқат ижоди муаммолари\n1 дан 29 сахифа\n(Зокиржон Холмуҳаммад ўғли Фурқат таваллудининг\n150 йиллигига бағишланган илмий-услубий мақолалар тўплами)\n“Мустақиллигимизнинг дастлабки кунлариданоқ аждодларимиз томонидан кўп асрлар давомида яратиб кeлинган ғоят улкан, бeбаҳо маънавий ва маданий мeросни тўла тиклаш давлат сиёсати даражасига кўтарилган ниҳоятда муҳим вазифа бўлиб қолди”, – дeб ёзган эди Прeзидeнтимиз Ислом Каримов. Дарҳақиқат, шўро тузуми йилларида маълум сабабларга кўра фақат бир томонлама талқин қилиб кeлинган барча мумтоз адибларимиз ижоди эндиликда умуминсоний нуқтаи назардан қайта таҳлил қилинмоқда. Шу жумладан, ўзбек мумтоз адабиётининг йирик вакилларидан бири Зокиржон Холмуҳаммад ўғли Фурқат(1859-1909)нинг адабий-бадиий мeроси бундан мустасно эмас.\nГўзал Фарғонанинг шоирлар ва фозиллар шаҳри сифатида довруғи оламга ёйилган Хўқанди латифда камол топган Амирий, Махмур, Гулханий, Нодирабeгим, Жаҳон отин Увайсий, Муқимий, Завқий, Ҳазиний, Абдулла Қаҳҳор, Собир Абдулла, Чархий ва бошқа юзлаб аллома адиблар ижодини, илмий-адабий мeросини ўрганиш ва уларни кeнг тарғиб қилиш маънавиятимизнинг янада юксалишига хизмат қилади.\nЗокиржон Холмуҳаммад ўғли Фурқат таваллудининг 150 йиллигини муносиб нишонлаш мақсадида Фарғона вилояти ҳокимлигининг 2009 йил 27 октябрда қабул қилинган 201-сонли қарори ҳам юқоридаги фикрларимизнинг исботидир.\nУлкан сўз санъаткори, ўзбeк халқининг ардоқли маърифатпарвар, ватанпарвар шоирларидан бири сифатида шуҳрат қозонган Зокиржон Холмуҳаммад ўғли Фурқатнинг ижодий мероси доимо халқимиз томонидан эъзозлаб келинган.\nФурқат ҳаёти ва ижодини ўрганиш жуда эрта – шоир шeърларини тўплашдан бошланган эди. Зокиржон эндигина 24 ёшга тўлганда, унинг шеърлари қўлёзма шеърий тўпламлар – баёзларга киритила бошланади. Кейинчалик катта-катта қўлёзма ва тошбосма баёзларда шоирнинг ўнлаб ғазаллари, мухаммаслари ва мусаддаслари ўрин олганинини таъкидлаш лозим. 1890 йилдан эса адибнинг ўша пайтларда ўзбек тилида чоп этилган ягона нашр – “Туркистон вилоятининг газети”да эълон қилинган шеърлари ва мақолалари Фурқат номини янада машҳур бўлишига сабаб бўлди. Адиб ҳаёти ва ижодини ўрганишда қимматли манба бўлган “Хўқандлик шоир Зокиржон Фурқатнинг аҳволоти, ўзи ёзғони” эсдалик-мемуарлари ҳам шу газeта саҳифаларида босилган эди. Ўша йиллари шоирнинг айрим асарлари Санкт-Петербургда чиқиб турган “Записки Восточного отделения русского археологического общества” журналида ҳам эълон қилинган ва рус шарқшунослари диққатини ўзига тортган эди.\nФурқат ижодини ўрганиш ХХ асрнинг 30-йилларидан бошлаб кучайганини кузатиш мумкин. Маърифатпарвар шоирнинг айрим шеърлари шўша пайтларда нашр этилган мактаб дарсликлари ва хрeстоматияларида учрайди. Адиб асарларини ўрганиш ва нашр қилишда филология фанлари доктори Холид Расулнинг хизмати катта бўлганини таъкидлаш лозим. Унинг Фурқат ҳаёти ва ижолини ўрганишга бағишланган ўнлаб мақолалари, рисолалари чоп этилган. Олим шоир асарларининг ўзбек ва рус тилларида бир жилдлик ва икки жилдлик нашрларининг бир неча марта амалга ошишида жонбозлик кўрсатди.\n1959 йилда шоир таваллудининг 100 йиллиги муносабати билан ўтказилган юбилeй тантаналари адиб ижодини ўрганишда муҳим ҳодиса бўлди. Шу муносабат билан шоир яшаган даврнинг ижтимоий ва маданий-адабий ҳаёти ҳақида, шоирнинг фаолияти ва ижоди ҳақида кўп илмий мақолалар, монографиялар яратилди. Унинг ижодига оид аллома шоирлар Ғ.Ғулом, М.Шайхзода, С.Абдулла, акадeмиклар И.Мўминов, В.Зоҳидов, А.Қаюмов, йирик адабиётшунослар Ҳ.Зарипов, Л.Қаюмов, А.Абдуғафуров, Э.А.Каримов, Ш.Юсуповларнинг салмоқли тадқиқотлари ва монографиялари яратилди.\nАдабиётшунос Ғ.Каримов Фурқат ижодий мeросини шакли ва мазмунига қараб қуйидаги гуруҳларга бўлади:\nб) маърифатпарварлик руҳидаги асарлари;\nе) илмий асарлари;\nё) бадиий таржималари.\nФурқат форс-тожик тилида ҳам шeърлар ижод қилган. Дeмак, у форс-тожик тилини ҳам мукаммал билган. Унинг айрим ижодкорларнинг асарларини рус тилидан ўзбeк тилига таржима қилганлиги ҳам маълум.\nАдабиётшунос Холид Расул: “ХIХ асрнинг иккинчи ярмидаги ўзбeк адабиётининг ривожланишига катта ҳисса қўшган дeмократик йўналишнинг йирик сиймоси Зокиржон Фурқат маданият ва адабиёт тарихида янги саҳифа очди ва ўзбeк шeъриятини юксак босқичга кўтарди,” – дeб ёзиши бeжиз эмас, албатта.\nМаълумки, ХIХ асрнинг иккинчи ярмида Туркистонда ўз ҳукмронлигини ўрнатган чор ҳокимияти ўзбeк халқи бошига катта кулфатларни солди. ХIХ аср охири ва ХХ аср бошларидаги ижтимоий-мафкуравий воқeалар бадиий адабиётда ҳам акс этди. Бу даврда Туркистонга илғор фан ва тeхника ютуқлари ҳам кириб кeла бошлаган эди. Ўрта Осиёда колониал ва миллий зулм авж олган бир даврда илғор янги мафкура пайдо бўлди ва бу илғор мафкура ўзбeк адабиётида илк бор Фурқат ижодида ўз аксини топди.\nФурқат ижодий фаолияти кўлами кeнг, сeрқирра ва маҳсулдор адиблар жумласига киради. У қолдирган ижодий мeроснинг ҳажман катта қисмини она-юртни мeҳр билан куйлаш, ишқ-муҳаббат, ғурбат ва ватандан жудолик каби мавзудаги лирик шeърлар ташкил этади. Шоирнинг маърифатпарварлик ва маънавиятни кўтаришга қаратилган асарлари эътиборга лойиқ. У ватанимиз болаларини – ёш авлоднинг маърифатли, илмли бўлишини истади. Илм ўрганишни ҳар нарсадан устун қўйган шоир ўзининг илмсиз қолганидан пушаймонлигини билдиради:\nНадур дилнинг муроди – илм бирла.\nКўнгулларнинг сурури илмдандур,\nКўрар кўзларнинг нури илмдандур.\nКeрак ҳар илмдин бўлмоқ хабардор,\nБўлур ҳар қайси ўз вақтинда даркор.\nДариғо, Фурқатий, бeилм қолдим,\nЎзимни жаҳл зиндониға солдим.\nБунда шоирнинг дунёвий илмларни ўргана олмаганидан афсусланаётганини сезиш қийин эмас.\nФурқат шeъриятимизнинг қадимий анъанавий жанрларида ижод қилди. Айни пайтда у – ҳаёт нафасини, давр руҳини санъаткорона очиб бeришда юксак маҳорат кўрсата олди. Унинг публицистик асарлари эса ўзбек адабиёти тарихида мутлақо янги ҳодиса бўлди.\nФурқат ўзбeк адабиётини дунё миқёсига олиб чиқишда алоҳида ўрида туради.\nФурқат қачон ва қандай шароитда бўлмасин, халқ бахти-саодатини кўзлаган халқпарвар, ватанпарвар шоир эди. У халқнинг бахтли кeлажагини, илм-фан маориф ва маданияти боғланган маърифатларвар шоир эди.\nФурқат Ёркeнтда яшаган даврида ҳам маърифатпарварлик фаолиятини давом эттирди, у ерда яшовчи халқлар ўртасида илм-маърифат тарқатишга астойдил ҳаракат қилди. У Ёркeнтда ижодий иш билан бир қаторда илмий иш билан ҳам шуғуллангани маълум. Шоирдан қолган матeриаллардан маълум бўлишича, у табобат билан ҳам шуғулланган. Унинг ўт-ўланлар билан бeморларни моҳирона даволагани ҳақида ҳам, астрономия билан ҳам жиддий шуғуллангани ҳақида ҳам кўплаб маълумотлар етиб кeлган.\nФурқат ўз Ватанининг мустамлака кишанларидан озод бўлишини, янада гуллаб-яшнашини бутун вужуди билан истаган, лeкин бу ватандан тириклигида абадий жудо бўлган ижодкордир. Буюк маърифатпарвар ва ватанпарвар шоирнинг ўлмас асарлари ва порлоқ хотираси миннатдор авлодлар қалбида мангу яшайди.\nВ. Маҳмудов – институт рeктори


Простата бези аденомаси — сабаблари, белгилари, даволаш, олдини олиш – Пазанда\nГлавная / Без рубрики / Простата бези аденомаси — сабаблари, белгилари, даволаш, олдини олиш\n15.05.2021\t18 Показы\nПростата бези аденомаси (простатанинг яхши сифатли гипэрплазияси, ПЙСГ) — аъзонинг безли епителийи ёки стромал компонентидан ривожланадиган ўсма. Касаллик одата 40-50 ёшдан ошган эркакларда учрайди ва унинг ривожланиши еҳтимоли ёшга қараб ошиб боради. Бу боғлиқлик гормонал фондаги ўзгаришлар билан тушунтирилади.\nПростата бези сийдик чиқариш йўлининг бир қисмини қамраб олганлиги сабабли, унинг кэнгайиши ушбу йўлларни қисиб қўяди ва пешоб чиқариш қийинлашувига олиб келади.\nБугунги кунда ПЙСГ ривожланишининг сабаблари охиригача ўганилмаган. Oлимлар бунинг сабаби беморлардаги гормонал ўзгаришлар: эркак жинсий гормонлари (тестостэрон) даражасининг пасайиши ва аёл гормонлари (естроген) миқдорининг ошиши дея тахмин қилишмоқда. Ёш эркакларда бу касаллик жуда кам учрайди. Қандли диабет, юрак касалликлари, семизлик, ирсият касаллик ривожланиши учун мойиллик яратиши мумкин.\nПростата аденомаси ҳамда жинсий фаоллик, жинсий ориентатсия, тамаки ва алкогол истеъмоли, бошдан кечирилган жинсий аъзоларнинг инфектсион ва яллиғланишли касалликлари орасида боғлиқлик аниқланмаган.\nҚовуқ тўла бўлса, сийдик тута олмаслик юз бериши.\nКасалликнинг биринчи босқичида пешоб чиқариш бузилиши минимал даражада бўлади. Ҳожатга чиқишларнинг бироз тезлашиши (айниқса тунда) ва оқим кучининг заифлашиши кузатилади. Биринчи босқичнинг давомийлиги индивидуал бўлиб, 1 йилдан 10-12 йилгача давом етиши мумкин.\nИккинчи босқичда бузилишлар яққолроқ намоён бўлади: пешоб оқими узилиб-узилиб қолади, кучанишга тўғри келади ва сийдик пуфагининг тўлиқ бўшалмаганлиги ҳисси сезилади. Шундан сўнг қовуқда сийдик қолиб кета бошлайди, бу унинг сийдик йўлларида тутилиши ва шиллиқ қаватларнинг яллиғланишига олиб келади. Бу ҳолат оғриқлар, пешоб чиқариш жараёнида ачишиш ҳисси, думғаза ва қов усти соҳасида оғриқлар билан намоён бўлади. Иккинчи босқич деярли ҳар доим учинчи босқичга ўтади.\nУчинчи босқичда сийдик вақти-вақти билан ёки доимий равишда беихтиёр чиқиб кета бошлайди (дастлаб тунда, сўнг кундузи ҳам). Натижада махсус қурилмалар тақиб юриш талаби юзага келади.\nКасаллик узоқ муддат беморнинг ҳаёт сифатига таъсир ўтказмаган ҳолда ривожланиши мумкин ва аксарият эркаларда асоратлар ривожланмайди. Жиддий ҳолатларда еса касаллик асосан қуйидаги салбий оқибатларга олиб келиши еҳтимоли мавжуд.\nСийдик чиқариш тизимида сийдик димланиши оқибатида уретрит, систит, пиелонефрит ривожланади. Бу ўз навбатида инфектсия, пешоб чиқишининг бузилиши еса сийдик-тош касалликлари ривожланиши учун қулай муҳит яратади. Жиддий бузилишлар гидронефроз ва буйрак етишмовчилигига олиб келиши мумкин.\nДиагностика беморнинг характэрли шикоятлари, клиник кўрик ўтказиш ва қуйидаги усуллар ёрдамида амалга оширилади:\nПалпатсия. Усул безнинг катталиги ва консистентсияси, оғриқлилиги, простата бўлаклари орасида ариқчалар мавжудлигини аниқлаш имконини беради.\nУлтратовушли текширув. Безнинг ҳар бир бўлаги ўлчами ҳақида аниқ тасаввурга эга бўлиш, унинг паренхимаси ҳолати, қолдиқ пешоб ҳақида маълумот олишга ёрдам беради.\nOпэратив усулда даволаш\nКасалликнинг дастлабки аломатлари сезила бошлаганда мэдикаментоз тэрапия қўлланилади. Даволаш кичик чаноқ аъзоларида қон айланишини яхшилаш, безнинг гипэрплазияланган тўқималари ўсишини секинлаштириш, ҳамроҳлик қилувчи яллиғланишни камайтириш, ич қотишини олдини олиш, сийдик димланишини бартараф етишга қарартилган бўлади. Беморга ҳаракатчан ҳаёт тарзи, кечки пайт камроқ суюқлик ичиш тайинланади.\nДаволаш вақтида ва ундан кейин алкоголли ичимликлар, тамаки, аччиқ ва зираворларга бой таомлар қарши кўрсатилади. Қўшимча равишда шифокор иккиламчи касалликларни (пиелонефрит, простатит ва систит) даволаш учун тэрапия белгилаши мумкин.\nАлфа-1-адреноблокаторлар (силодозин, тэразозин, доксазозин ва тамсулозин). Ушбу препаратлар простата бези ва сийдик пуфаги бўйнининг силлиқ мушакларини бўшаштиради ва натижада сийдик ўтишини яхшилайди. Уларнинг таъсири қисқа ёки узоқ муддатли бўлиши мумкин.\n5-алфа-редуктаза ингибиторлари (финастэрид, дуастэрид, пэрмиксон). Ушбу гуруҳ дори воситалари дигидротестостэрон (тестостэроннинг биологик фаол шакли) ҳосил бўлишига тўсқинлик қилади. Бу без ўлчамининг кичиклашишига ҳисса қўшиб, уретра қисилишини камайтиради.\nOпэратив даволаш усуллари\nҚоида тариқасида жарроҳлик аралашувига оғир ҳолларда мурожаат қилинади. Бунда гипэрплазияланган тўқиманинг кесиб олиниши (аденоектомия) ёки безнинг бутунлай олиб ташланиши (простатектомия) қўлланилади.\nДаволашнинг опэратсиясиз усулларига қуйидагилар киради:\nБезнинг баллонли дилататсияси;\nПростатанинг микротўлқинли коагулятсияси ёки тэрмотэрапия усули;\nТрансуретал игнали аблятсия;\nКасалликни эрта босқичларида бартараф етиш мумкин. Агар шифокорга ўз вақтида ташриф буюриб, у тайинлаган даволаш курсига амал қилинса, простата ҳажми катталашмайди ва пешоб чиқариш бузилишлари юзага келмайди. Касалликнинг кейинги босқичлари беморнинг ҳаёт сифатини сезиларли даражада пасайтиради ва асоратлар билан таҳдид солади.\n45 ёшдан ошган ҳар бир эркак ҳар йили уролог томонидан текширувдан ўтиб туриши ва ПСА даражасини текширтириши.\nПред. Хомиладорликдан сакланиш — эркак ва аёллар учун воситалар, усуллари\nСледующая Сийдик тута олмаслик (енурез) — сабаблари, таснифи, даволаш, олдини олиш


Ўзбекистон ва яна 20 давлат Афғонистон бўйича Истанбул анжуманига таклиф этилди\nЎзбекистон, Россия, АҚШ, Европа иттифоқи, НАТО, Ислом ҳамкорлик ташкилоти ва яна 18та давлат вакиллари Афғонистон бўйича Истанбулда ўтадиган анжуманда иштирок этишга таклиф этилди. БМТ, Туркия ва Қатар томонидан ташкиллаштирилаётган анжуман 24 апрелдан 4 майгача Истанбулда бўлиб ўтади.\nТаъкидланишича, анжуманда иштирок этиш учун таклифлар Ўзбекистон, Австрия, Озарбойжон, Канада, АҚШ, Россия, Британия, Хитой, Франция, Германия, Ҳиндистон, Индонезия, Эрон, Италия, Япония, Қозоғистон, Қирғизистон, Тожикистон, Туркманистон, Покистон, Европа иттифоқининг олий вакили, НАТО ва Ислом ҳамкорлик ташкилоти бош котибларига йўлланган.\nБМТ бош котибининг расмий вакили Стефан Дюжаррикнинг маълум қилишича, Антониу Гутерриш анжуманда видеоформат шаклида иштирок этишни режалаштирмоқда.\nАввалроқ Туркия ташқи ишлар вазирлиги Афғонистон ва “Толибон” вакиллари иштирокида Афғонистондаги вазиятни тинчлик йўли билан тартибга солиш бўйича анжуман ўтишини маълум қилган. Таъкидланишича, Истанбул анжуманидан кўзланган асосий мақсад Доҳада ўтаётган Афғонистонаро музокараларни жадаллаштириш ва тўлдириш ҳисобланади.\nАфғонистондаги масжидда юз берган портлаш оқибатида ўндан ортиқ инсон ҳалок бўлди\nЕЧЛ финали бошқа шаҳарга кўчирилди\nАфғонистондаги уруш: толиблар яна бир туманни эгаллашди, ҳукумат қўшинлари чекинмоқда


АҚШ президенти Оқ уйда Россия бош дипломатини қабул қилади\nАҚШ президенти Доналд Трамп Сурия масаласи ва бошқа халқаро муаммоларни муҳокама қилиш учун 10 май куни Россия ташқи ишлар вазири Сергей Лавров билан учрашади. Бу ҳақда Оқ уй матбуот хизмати хабар тарқатди.\nБу Трампнинг шу йил январ ойида президентлик лавозимига киришганидан кейин россиялик расмий шахс билан илк учрашуви бўлади. Аввалроқ Россия АҚШдаги сўнгги президент сайловига аралашгани ҳақида иддаолар ўртага ташланганди.\nТрампнинг Лавров билан учрашуви Россия бош дипломатининг АҚШ Давлат котиби Рекс Тиллерсон билан музокараларидан кейин бўлиб ўтиши кутилмоқда. Расмийларга кўра, музокаралар марказида Сурия масаласи, АҚШ-Россия муносабатлари ва бошқа глобал муаммолар бўлади.\nСайловолди кампанияси чоғида Трамп Россия билан алоқаларни яхшилаш зарурлиги ҳақида гапирган, бироқ президент курсисига ўтирганидан кейин республикачиларга хос бўлган анъанавий услубга риоя қила бошлади.\nЎзаро ихтилофлар бўлишига қарамай, Сурия мавзуси “Ислом давлати” ва бошқа экстремистик гуруҳларга қарши курашда Кремль ва Оқ уй биргаликда ишлаш имкониятини кўраётган мавзулардан бири бўлиб қолмоқда.\nБу Сергей Лавровнинг 2013 йилдан буён Вашингтонга илк ташрифидир. У АҚШга Суриядаги вазиятни изга солиш бўйича ўтган ҳафта Остонада имзоланган режани олиб келган.


Буюк Британияда муҳожирлар оқими тарихий максимумига эришди\n06:03 / 28.08.2015\nБуюк Британияга келаётган муҳожирлар оқими 2015 йил 31 мартда тугаган йил ичида тарихдаги рекорд даражада қайд этилди, деб ёзмоқда The Financial Times нашри.\nҚайд этилишича, муҳожирларнинг соф оқими қарийб 330 минг кишини ташкил қилди. Бу 2005 йилда Европа Иттифоқи Шарқий Европа давлатларигача кенгайгандан кейинги рекорд даражадан кўпроқни ташкил қилди. Ўшанда бу кўрсаткич 320 минг кишини ташкил қилган.\nМуҳожирлар сонининг ўсиши ҳам Британияга келадиган Европа давлатлари фуқаролари, ҳам бошқва давлатлардан келаётган одамлар ҳисобига ошган.\nЕИдан Буюк Британияга келаётган одамлар сони 183 минггача ошди, бу ўтган йилдагига нисбатан 53 мингга кўпроқни ташкил қилди. ЕИга кирмайдиган давлатлардан келувчи муҳожирлар сони 196 минг кишигача, яъни 39 минг кишига ошди.\nЕвропада қочқинлар ва ноқонуний муҳожирлар сони Иккинчи жаҳон уруши охиридан бери рекорд кўрсаткичларга эришди. Июлда ЕИда рўйхатдан ўтган муҳожирлар сони 107,5 минг кишини, яъни ўтган йилнинг июлига нисбатан 2 баробар қўпроқни ташкил қилди.


Булунғурлик ёш ихтирочи 753 минг сўмлик экиш машинасини яратди – mulkdor.com\nJuly 9 2018, 03:07 ЖамиятИлм-фан\nБулунғурлик ёш ихтирочи нархи 753 минг сўм турадиган экиш машинасини яратди, деб хабар қилинди “ЎзЛиДеп” расмий саҳифасида.\nМаълум бўлишича, илгарироқ “Азиз ва ягонамсан, жонажон Ўзбекистоним!” шиори остида “Ёш инновациячи” кўрик-танловининг Республика босқичи бўлиб ўтган. Унда Ўзбекистоннинг ҳар бир ҳудудидан истеъдодли ёшлар ўзларининг инновацион лойиҳалари билан қатнашганлар.\n“Ана шундай иштирокчилардан бири Булунғур маиший хизмат кўрсатиш касб-ҳунар коллежи ўқувчиси Нурмуҳаммад Файзуллаевдир. У дуккакли экинликлар экишга мўлжалланган, ёқилғи ишлатилмайдиган янги ускуна яратди”, — дейилади хабарда.\n“Ушбу ускуна маккажўхори ва ловия уруғларини экишга мўлжалланган. Энди бу мосламани соя экишга ҳам мослаштирмоқчимиз. Бу ускунадан илк бор апрель ойида фойдаланганмиз ва унинг ҳосилини йиғиб бозорга олиб чиқиб сотяпмиз. Яна бир афзаллик жиҳати шундаки, агар қўл меҳнатидан фойдаланган ҳолда уруғларни экадиган бўлсак, бир кунда 8-10 сотихга экин экиш мумкин, ушбу мослама орқали эса бир кунда 45-50 сотих ерга уруғ экиш мумкин”, — дейди у.\nУкраинанинг энг бой одами мариуполни қайта ...\nУкраинанинг энг бой тадбиркори Ринат Ахметов Мариуполни қайта тиклашга ёрдам беришини эълон қилди. “Биз бутун Украинани қайта тиклаймиз”, деди Ахметов. Украиналик ...\nБизнесApril 17 2022, 02:04


ДБҚ: “томоқ дориси” ниқоби остида “кокаин” олиб ўтилишининг олди олинди\n15:49 / 28.11.2018\nМамлакат халқаро аэропортларида жисмоний шахсларнинг божхона ҳудудига кириб келиши ёки уни тарк этишлари учун кенг қулайликлар яратиш мақсадида “яшил” ва “қизил” йўлак тизими йўлга қўйилган.\nБу тизим фуқароларнинг тез фурсатда божхона назоратидан ўтишини хамда божхона чегараси орқали олиб ўтиладиган товарларни декларациялаш учун тегишли йўлакни танлаш имконини яратади. Бироқ бугунги кунда ушбу тизимдан ўзининг ноқонуний мақсадларини амалга ошириш йўлида фойдаланмоқчи бўлган шахслар ҳам учраб турибди.\nЯқинда “Тошкент-Аэро” ИБКнинг “Тошкент халқаро аэропорт” чегара божхона пости инспекторлари, контрабандага қарши кураш бўлими ва Авиация хавфсизлиги хизмати ходимлари билан ҳамкорликда ўтказилган тезкор тадбир давомида фош этилди.\n“Тошкент-Москва-Милан” йўналиши бўйича учиб кетаётган хорижий давлат фуқароси С.Б умумий учиб кетиш залидаги “яшил” йўлак орқали ҳаракатланаётган вақтда унга тегишли бўлган қўл юклари белгиланган тартибда кўздан кечирилди. Натижада унинг ичида сигарет қутисига яширилган 1 дона шиша флаконга солинган оқ рангли, тахминан оғирлиги (идиши билан) 10 грамм бўлган кукунсимон модда ҳамда 1 дона металл трубка ва 1 дона пластик карта борлиги аниқланди.\nБожхона ходимларининг ушбу кукунсимон модданинг нима эканлиги ҳақидаги оғзаки сўровига фуқаро томоқ дориси эканлигини айтган. Сўнгра бошқа буюмлар сигарет қутиси ичидан чиққач, фуқаро уларнинг келиб чиқиши ҳақида билмаслигини ва ушбу буюмлар унга тегишли эмаслигини билдирган.\nШундан сўнг, божхона ходимлари томонидан оқ рангли модда хамда буюмлар экспертиза учун мусодара қилиниб, фуқаро иштирокида бу ҳақида тегишли баённома тузилди.\nАйни дамда ушбу ҳолат юзасидан жиноят иши қўзғатилган бўлиб, тергов ҳаракатлари олиб борилмоқда.\n10:55 / 27.05.2022\nЎзбекистон ва Қозоғистон чегара божхона постлари ўтказувчанлигини оширишга келишиб олди\n09:43 / 24.05.2022\nГлобал бозорда 7 фоиз улушга эга «DP World» компанияси раҳбари Ўзбекистонга келади\n14:25 / 06.05.2022\nШвейцариядаги Nestle фабрикасида ярим тонна кокаин топилди\n07:49 / 06.05.2022\n2023 йил 1 январдан божхоначилар даромади ва мол-мулкини декларациялаш жорий этилади


Тошкент механика заводи 11.6 млрд сўмлик акциялар чиқаради\n18:19 / 24.06.2015\n“Тошкент механика заводи” акциядорлик жамияти акциядорларининг навбатдан ташқари йиғилишида донаси 4 минг сўм турадиган, умумий қиймати 11.6 млрд сўмни ташкил қиладиган жами 2 907 072 дона акцияни бозорга чиқариш ҳақида қарор қабул қилинди. Бу ҳақда компания тарқатган хабарномадан маълум бўлди.\nИлгарироқ хабар қилинганидек, собиқ авиасозлик заводи 2020 йилга қадар 2015-2019 йилларда тайёр маҳсулотни, бутловчи қисмлар ва материалларни локализация қилиш дастурига биноан 18 турдаги маиший буюмлар ишлаб чиқаришни йўлга қўяди. Ўзлаштирилаётган ишлаб чиқаришлар рўйхатига хўжалик қуролларидан тортиб велосипедларнинг қисмларига қадар киритилган.\nРежага кўра, 2016 йили 2 минг дона болалар коляскаси ва минг дона самокат ҳамда велосипедлар ишлаб чиқарилади.\n2019 йилга қадар завод электр қизитгичлар ишлаб чиқариш ҳажмини йилига 20 минг донага, кичик қувватли электр двигателлари ҳажмини 10 минг донага, пайвандлаш аппаратлари сонини 500 донага етказади.


Туркия ҳамда Германия EURO-2024 мезбонлиги учун кураш олиб бормоқда\nТуркия ҳамда Германия EURO-2024 мезбонлиги учун...\n26.04.2018 23:22 0 1087\nТуркия футбол федерацияси президенти Йилдирим Демиререн UEFA бош котиби Теодор Теодоридусга 2024 йилда бўлиб ўтадиган футбол бўйича Европа чемпионатига мезбонлик қилиш учун талабномани топширди. Бу ҳақда «Aif.ru» сайти «РБК» каналига асосланиб хабар бермоқда.\n«Бугун биз мамнуният билан UEFA бош котибига EURO-2024 мусобақаларига мезбонлик қилиш учун ўз талабномамизни тақдим қилмоқдамиз. Яна шуни ҳам алоҳида қайд этишим керакки, биз ўз тарихмиздаги ва бу сафаргиси энг яхши талабномани тақдим қилмоқдамиз. Шунингдек, биз бунинг учун давлатнинг мисли кўрилмаган қўллаб қувватлашига ҳам эришдик» деди Демиререн.\nТуркия чемпионатни қабул қилишга тайёрлигини ўткан йилнинг март ойида эълон қилган эди. Бу сафар эса тўлиқ талабнома топширди. Талабноманинг тақдимоти Швейцариянинг Ньон шаҳридаги UEFA штаб квартирасида бўлиб ўтди.\nТалабномани қабул қилиш муддати 27 апрель куни ўз ниҳоясига етади. Ҳозирча мусобақани қабул қилиш учун 2та давлат: Германия ва Туркия талабнома тақдим этган. Якуний қарор 27 сентябрь куни эълон қилинади.


Пайгамбар тиббиётини урганган Елена — Россияда бахтини топган Бахром ака хикояси – КУН УЗ\nГлавная / Маданият / Пайгамбар тиббиётини урганган Елена — Россияда бахтини топган Бахром ака хикояси\n10.03.2020\tМаданият Comments Off on Пайгамбар тиббиётини урганган Елена — Россияда бахтини топган Бахром ака хикояси 134 Показы\n«Куръон тиловатини илк марта эшитганимда, жуда йиглаганман. Куз ёшларим дарёдек оккан. Исломни кабул килишдаги катъятимни курган ота-онам тугри тушунган».\nKun.uz мухбири Россияга ижодий сафар давомида, рус аёли билан турмуш куриб, хозирда олти фарзандни вояга етказаётган куконлик ватандошимиз хонадонида булди.\nБахром Раипов рафикаси Елена билан 2011 йилда оила курган. Еленанинг айтишича, илк бор Куръон тиловатини тинглаганида куз ёшини тута олмаган, кейинчалик пайгамбар тиббиёти – хижомани урганган. Бахром ака эса уй ва офис таъмири билан шугулланади.\n«Буларнинг хонадонида мехмонхонасини таъмирлаш керак булиб колган. Таъмирлаш ишларини олиб бораётганимда оилавий муаммоларга хам дуч келиб, кучайиб, чукурлашиб кетган вактлари эди. Шунда Елена билан танишиб колдик. Гапимиз гапимизга тугри келди. Худо шуни хохлабди, оила курдик», – дейди Бахром ака.\nУнинг айтишича, Еленанинг христиан динига эътикод килувчи ота-онаси уларнинг турмуш куришига аввалига карши булмаган.\n«Аллохнинг фазли билан-да хамма нарса. Улар бизга «брачний контракт»ни таклиф килишди. Халигача узимиз хам кулиб эслаб турамиз.\nКейинчалик, рафикам намоз укий бошлаб, румол ураганида бироз каршиликлар булди. Вакт утиб бу муаммо хам бартараф булди. Хатто мехмонга борганимизда хам халол гуштдан овкат тайёрлашади», – дейди Бахром ака.\n– Оила курганингизга канча вакт булди?\n– 2011 йилда никох укитдик, 2015 йилда расман ЗАГСдан утдик. Кичиккина туй килдик. Акам, келинойим, дустларим келишди.\nИккимиз уртамизда 5 фарзандимиз бор. Аёлимнинг олдинги оиласидан катта угли алохида булиб, отасининг ёнига кетган. Иккинчи угли биз билан колган, унга Алижон деб исм куйганмиз. 6 нафар фарзандни катта киляпмиз.\n– Россияга качон келгандингиз?\n– 2006 йилда ишлаш ниятида келдим. Шундан буён бориб-келиб турдим. 2011 йилдан буён салкам муким булиб колдим, десак хам булади.\nАсли Кукон шахриданман. Бу шахар хунармандлар шахри, узим хам устаман, уймакорлик килганман. Хозир хам хонадонлар ва офис таъмири билан шугулланиб келмокдаман.\nТугриси, Россияга халигача мослаша олганим йук. Чунки, бу ерда узингизни ватандагидек эркин тута олмайсиз. Менталитетимиз бошкачалиги боис, мослаша олганим йук.\nЕленага юзланарканмиз, дастлаб у узбек тилини канчалик тушунишига кизикдик.\n– Энди, келинойи деймизми, келинми? Айтинг-чи, оилада узаро тушунмовчилик руй бериб колса, кандай йул тутасиз?\n– Ён бера олишни билиш керак. Оилавий муносабатларнинг муваффакияти айни шу ён беришга боглик. Биринчи навбатда, Яратгандан тугри йулга йуллашни, яраштиришни сураш керак. Бундай холат биринчи навбатда Парвардигорга илтижо килишни талаб килади.\nАлхамдулиллах, хозирча, Аллох тугри йулда кетишни насиб этмокда. Узимиз хам ён беришга харакат киляпмиз. Ёш чогингда кон кайнок булади, бирор нарса билан келишиш хам осон булмайди. Ёш утган сайин тажриба бор, колаверса, барча гашликларни йукотувчи фарзандлар хам булади.\n– Ота-онангиз сизнинг Бахром акага турмушга чикиш карорингизни кандай кабул килишди?\n– Улар жуда хурсанд булишди. Биринчи-иккинчи учрашувдаёк улар никох шартномаси тузишни таклиф килишди. Биз якинрок танишганимиздан сунг, Бахром Ислом динини тушунтира бошлагач, турли мураккабликлар хам пайдо була бошлади.\nБутун умр насронийлик эътикодида булган инсон бошка динни кабул килиши кийин булади. Шунинг учун кийинчиликлар булган. Албатта, барчасини тушуниш, англаш учун вакт керак.\nАёл ва эркак никохсиз учрашганида, шайтон уларга васваса солади. Биз муносабатларимиз узаро рухсат берилган булишини истаганмиз. Орадан йиллар утгач, никохимизни расмийлаштирганмиз.\nКейинчалик, ота-онам бизни тушунишди. Йуналишимиз тугри эканини англашди. Биз алкоголли ичимликлардан, бошка айрим ишлардан тулик воз кечдик. Биз хаётимизда урнак булиб курсатмокдамиз.\nБаъзида отам, нега хар доим румолда юрасан, деб сурарди. Хозир буни тушунади. Онам муслималар учун либослар ва румол хадя килади. Байрам кунлари биз учун махсус халол гушт харид килади ва бугирсокчалар тайёрлайди.\n– Бахром ака, Еленани Узбекистонга олиб бордингизми?\n– Ха, икки марта бордик. 2014 йилда илк марта, 2016 йилда иккинчи марта бордик. Насиб этса, 2020 йилда яна борамиз.\nЕлена: – Ха биз бир неча марта бордик Узбекистонга. Болаларимизга суннат туй килдик. Жуда куп одам келди. Биринчи гал, эхтимол, 200 киши келгандир. Нахорги ошга 300 киши келди. Кечкурунги зиёфатга, 500-600 киши келди, шекилли.\nБу ердаги кариндошларимиз, биз сизларга ухшаб куп киши келишини, таниган-танимаганлар булишини истамаймиз, дейишди. Туйимизда чамаси 30 киши катнашди-а? Албатта, туйимиз кенг дастур асосида утказилди. Паркка боришга, кулда сайр килишга хам улгурдик.\n– Россиялик келинни узбекистонликлар кандай кабул килди?\nБахром ака: – Кабул килмаган факат акам ва келинойим колган. Тога, жиянлар, амма-холам яхши кабул килишди. Колаверса, биз бошкалар учун яшамаймиз-ку. Ундай буладиган булса, бирор нарсани жойидан жилдириш хам кийин булади.\nБошкаларнинг гапидан кераклисини оляпмиз, кераксизига эътибор бермаяпмиз.\nЕленага онамни куриш насиб этмади. Уйланган йилим онам огирлашиб, утиб колди. Лекин мен бориб, онамга айтганман. Дастлаб, бошка динда экан, деб норози булдилар, лекин кубба укитганимни айтганимдан сунг (Куконда никох – кубба дейиларкан), хайрли булсин деб, розилик бердилар.\n– Келгусида хам Россияда колмокчимисиз ёки Узбекистонга кайтиш ниятингиз борми?\n– Хозирча бир тухтамга келмадик. Аммо, ватанга тортиб туради. Энди, биргаликда мухокама килиб, фойдали-зарарли томонларини тарозига тортиб бир карорга келамиз.\n– Бахром ака, сухбатимизни Елена келинойи билан давом эттирайлик. Узбекистон сизда кандай таассурот колдирди?\n– Жуда чиройли, тогли худудлар экан. Багдод тумани, Риштон туманида инсонлар жуда гамхур. Россиядаги урф-одатларга ухшаш томонлари кам. Мехмон келганидан дастурхон ёзишаркан, зиёфат килишади. Мехмон кутишмаган такдирда хам, барча нарса шай турар экан.\nУ ерда бир неча кун булдик. Менга курпачада ухлаш жуда ёкди. Юза каттик, колаверса, болалар каравотдан тушиб кетади, деб хавотирланмас экансан. Хурмо, анжир ва бошка меваларни бевосита пишган жойида истеъмол килиш тугри булади, деб хисоблайман.\nИнтернет йуклиги ёкди. Кишлокда узаро муносабатлар жуда илик экан. Кир ювиш машинаси булмаса-да, кариндошларни чакирсанг, ёрдамга келишаркан. Бир зумда кир кийимлардан асар хам колмайди. Бу ерда куни-кушнилар уртасидаги муносабат ундай эмас.\n– Узбекистонга кучиб утиш истикболини кандай бахолайсиз?\n– Мен Узбекистонга бажонидил мехмон булиб борган булардим. Хозирча, факат мехмонга.\n– Демак, бир карорга келмагансизлар?\n– Йук, биз мехмонга борамиз, барчадан хол-ахвол сураймиз, зиёрат киламиз. Биз бу ерда уз хужалигимизни йулга куймокчимиз. Албатта, бу Узбекистонда кулайрок буларди, балки. Аммо, менимча, бу ерда максадга мувофик булади.\n– Рус ошхонаси узбек миллий таомларидан кескин фарк килади. Узбек пазандачилигига хам урганиб кетдингизми?\n– Мен узбекча таомларни узимизга хос тарзда тайёрлайман. Ёг камрок кушаман, камрок ковураман. Бирок палов, мастава, хоним, гулмантиларни бажонидил тайёрлайман.\nКанчалик уддалаяпман, буни эримдан сурашимиз керак. Аммо, менимча, яхши тайёрлай оламан. Лекин, эрим тайёрлаган таом мутлак узгача булади. Шунчалик лаззатли ва мазали буладики, таърифга тил ожиз. Бу борада мен шогирдликка ярайман, холос.\n– Оиладаги тинчлик-хотиржамлик. Болаларнинг бахт-саодати, уларнинг барчани хурсанд килиши. Эринг гамхур булса, оилада сокинлик булса, мана шу мен учун бахт.\n– Ислом динини кабул килибсиз. Ислом хакида кандай фикрдасиз?\n– Ислом жуда покиза ва тинчлик дини. Куръонда инсонлар тинч-тотув истикомат килишлари лозимлиги тушунтирилади. Рамазон вактида тугри муносабатларга куникма хосил килишади, ёмон сузларни сузламасликни урганади. Улар Рамазонда урганганларини бошка ойларда хаётига татбик килишади.\nИслом мен учун жуда кизик дин. Мен бу динни бажонидил урганмокдаман, Куръонни бажонидил укийман. Албатта, алхамдулиллах, биз умрбуйи укиб-урганамиз.\nИсломда ота-онага булган муносабатдан, хурматдан хайратдаман. Эрим мисолида бунга гувох булдим. Бундан ташкари, Исломга кирмасдан олдин хам фарзандларимни хатна килдирган эдим.\nМен узим алкоголли ичимликларга Исломни кабул килмасимдан олдин хам карши булганман. Бир сафар ишхонада тугилган кунимни нишонлаганимда болалар шампанидан бир кути олиб борганимда, барчаси гуёки вазиятни тузатишмокчи булишган. Лекин мен кескин рад этганман. Ота-онамга хам тугилган кун байрамим алкоголсиз утади, деганман. Ахир, жуда куп фойдали ичимликлар бор.\n– Насронийлик дини билан кандай ухшашликлари бор?\n– Нималардадир ухшаш жихатлари бор, аммо фаркли томонлари куп. Исломда менга купрок мехрибонлик борлиги ёкади. Осонрок тушунтирилади. Насронийликда, мен бир неча маротаба Инжилни укишга уринганман, эски рус тилида булгани боис, тушуниш мураккаб. Куръонни кулингга олганингда хам бироз тайёрланиб олиш даркор, аммо мутолаани бошлагач, тухтата олмайсан, кизикишинг ортади.\nНасронийликда рохиблар бирор ибодат маросимини 2-3 соатлаб утказганларида, чидаш бироз кийин булади. Айникса, чукинтириш маросимларида болаларга жуда кийин булади. Хам максади номаълум.\nКуръон тиловатини дастлаб эшитганимда, жуда йиглаганман. Куз ёшларим дарёдек оккан. Узимга нима булганини тушунмаганман. Куз ёшимни тухтата олмаганман, вахоланки арабчани англамас эдим. Ислом одамга кандайдир ички хотиржамлик беради.\n– Елена, сиз бирор университет ёки институтда тахсил олганмисиз?\n– Ха, юридик ва тиббий маълумотларим бор. Исломни кабул килганимдан сунг, мен пайгамбар тиббиёти – хижомани ургандим. Бемор инсонга дори-дармонларсиз, ут-уланлар билан ёрдам бера олишимиз, баъзида инсон организмини бузадиган таблеткаларсиз даволай олиш жуда ажойиб. Давлатимизнинг айрим холларда болаларга бепул таблеткалар такдим этиши, аслида зарарлидир.\n– Бахром ака кандай ота?\n– Алхамдулиллах, жуда гамхур ота. Жуда каттиккул ота. Хакикат учун каттиккул. Яхши курса, бутун юраги билан яхши куради. Болалар хам уни жуда яхши куришади. Аммо, угил болалар учун, айникса улар бир неча нафар булса, каттиккуллик жуда керак. Хатто, бир нафар угил булса хам отанинг таянчи зарур булади, чунки угилларни она тарбия килиши нотугри.\n– 6 фарзандни тарбиялаш огирлик килмаяптими?\n– Огир албатта, аммо хар бир бола – бу бахтдир. Хар бири хурсанд килади, хар бирининг уз урни, характери бор. Кайфиятни кутаради. Турмуш уртогим хам ишга кетгач, орада бирровга келиб, хар бирини уйготади, уйнайди.\nУларнинг бирортасини озгина курмай колсак, жуда согиниб коламиз.\n– Бахром ака, Россияда болаларга давлат томонидан канчалик эътибор берилади?\n– Учинчи фарзанд тугилганида, куп болали оила макомини оласиз. Кулингизга хужжат берилади, поликлиникаларда махсус дафтарча билан, хатто онлайн навбатда хам навбатсиз кира оласиз.\nУкийдиган болаларга мактаб формаси, сумкалар такдим этилади. Ижтимоий химоя дейишади, оиладаги ахволдан хабар олиб туришади. Кир ювиш машинангиз йук булса, олиб беришади, музлатгичнинг муддати утган булса, янгисини беришади. Телевизор булмаса, уни хам. Хатто, катта углимизга ноутбук такдим этишган.\nИлгари Узбекистонда хам буларди. Хар ойда сут махсулотлари бериб туришади. Иккинчи фарзанд тугилганда махсус хисоб ракам очилиб, унга 450 минг рубль (тахминан 7,5 минг АКШ доллари) маблаг куйилади. Уни уй олиш максадида, онасига нафака сифатида ёхуд болалар эхтиёжига сарфлаш мумкин.\n– Бахром ака, келажакдаги режаларингиз?\n– Фарзандларга тугри тарбия бериб, уларни вояга етказиб, Узбекистонга кайтиб борган такдирда хам, ватанга фойдаси тегадиган инсонлар килиш. Колаверса, барча мусулмонлар сингари, келажакда, Аллох насиб этса, Байтига чакирса, Хаж ёки Умрага оилавий булиб бориш.\nПред. «Здесь будет парк». Тошкент марказидаги буш ерда куп каватли уйлар курилиши норозиликка сабаб булмокда\nСледующая Конституцияга киритиладиган узгартиришлар – Путинга президентликда колиш учун янги имконият(ми)?


Мақолада матбуот саҳифаларида учрайдиган услубий хатолар ҳақида сўз боради. Жумладан, муаллиф шундай ёзади: “Услубий хатолардан бири бу матнда сўзни (атамани) луғавий нотўғри қўллаш. Масалан, газеталарда “Қомусимиз-бахтимиз” деган рукн тез-тез кўзга ташланиб туради. Аммо, назаримизда, бундай иборада ноаниқлик мавжуд. Негаки, “қомус” сўзи доимо “энциклопедия” сўзининг синоними сифатида қўлланиб келинган. Конституцияга Ғафур Ғулом томонидан “бахтимиз қомуси” деган шоирона таъриф берилгани рост. Лекин бу таъриф Конституция-қомус, деб кетавериш учун асос бермайди”.\n“Ҳуррият” газетасининг 4 февраль сонида “Судья микрафондан қўрқадими ёки мухбир қонунни билмайди” номли мақола босилди. Муаллифнинг номи келтирилмаган ушбу мақолада журналистнинг суд жараёни чоғида меҳнат қуролидан фойдаланишига йўл қўйилмаслиги масаласи тилга олинади.\nНомсиз муаллиф мазкур муаммо анча вақтдан буён ечимини топмай келаётганини таъкидлайди. Унинг ёзишича, журналистнинг очиқ суд мажлисида овозларни ёзиб олиши, суратга ёки видеотасмага тушириши фақат раислик қилаётган судьянинг рухсати билан амалга оширилади. Бу қоида мамлакат Жиноий процессуал кодексининг 19-моддасида белгилаб қўйилган. Журналистнинг очиқ судларда ўз меҳнат қуролидан фойдаланиши эса “Журналистик фаолиятни ҳимоя қилиш тўғрисида”ги қонуннинг 5-моддасида акс эттирилган. Аммо бу зиддият судья фойдасига ҳал бўлади. Чунки журналист қонунга таяниб иш кўрса, у суд мажлисидан чиқариб юборилади ёки аппаратига қўшиб овози ҳам ўчирилади.\nМақолада қонун ҳужжатларидаги зиддиятли ҳолатни ким бартараф этиши лозим, деган савол очиқ қолдирилган.


Шавкат Мирзиёев “ЛУКОЙЛ” компанияси президенти Вагит Алекперов билан қўшма лойиҳаларни амалга оширишни келишиб олди - Review.uz\nШавкат Мирзиёев “ЛУКОЙЛ” компанияси президенти Вагит Алекперов билан қўшма лойиҳаларни амалга оширишни келишиб олди\n“ЛУКОЙЛ” Ўзбекистон иқтисодиётига сармоя киритаётган энг йирик инвесторлардан бири бўлиб, инвестициялар ҳажми 10 миллиард долларни ташкил этади.\nЎзбекистон Республикаси Президенти Шавкат Мирзиёев 16 март куни “ЛУКОЙЛ” компанияси президенти Вагит Алекперовни қабул қилди.\nУчрашувда Вагит Алекперов давлатимиз раҳбарига мамлакатимизда Россиянинг етакчи нефть-газ компанияси иштирокидаги устувор инвестиция ва ижтимоий аҳамиятга эга лойиҳалар амалга оширилишининг бориши тўғрисида батафсил маълумот берди.\nБугунги кунда “ЛУКОЙЛ” Ўзбекистон иқтисодиётига сармоя киритаётган энг йирик инвесторлардан бири эканини таъкидлаш жоиз. Инвестициялар ҳажми 10 миллиард долларга етмоқда.\nҚўшма лойиҳаларнинг самарадорлигини ошириш ва “ЛУКОЙЛ” компанияси билан стратегик ҳамкорликни кенгайтиришга қаратилган идоралараро ишчи гуруҳ тузиш ва “йўл харитаси”ни қабул қилишга келишиб олинди.


Коррупцияни буткул йўқ қилиш мумкинми? | "Адолат" СДП\nКоррупцияни буткул йўқ қилиш мумкинми?\nЎзбекистон “Адолат” СДПнинг ўз сайловолди дастурида илгари сураётган коррупцияга қарши курашиш ғояси бўйича тарғибот ишлари жойларда қизғинлик билан давом эттирилмоқда. Шундай учрашувлардан бири яқинда партиянинг Ховос туман Кенгаши томонидан ташкил этилди. Туман Темирйўлчилар маданият саройида ўтказилган тадбирда фаол ёшлар, партия ходимлари, депутат ва бўлажак депутатликка кўрсатилган номзодлар, жамоатчилик ҳамда оммавий ахборот воситалари вакиллари иштирок этишди.\nТадбир аввало, мамлакатимиз ривожланишига тўсиқ бўлиб турган энг катта омиллардан бири коррупцияни буткул йўқ қилиш борасидаги устувор аҳамиятга эга ғоялар тарғиботидан бошланди. Барча йиғилганлар унинг моҳиятини, халқимиз учун зарар келтирадиган жиҳатлари ҳақидаги фикрларга ҳамоҳанг ўз муносабатларини билдирдилар. Олий Мажлис Қонунчилик палатасига 74-Янгиер сайлов округидан кўрсатилган номзод Нодира Джанибекова ҳам бу ҳақида муҳим йўналишли ишлар олиб борилаётганлиги ва иллатни бартараф этиш тактикалари хусусида маълумотлар келтирди.\nХовос туман Кенгаши раиси


Дам олиш кунларида илиқ об-ҳаво бўлади. » Расмий сайт | Ўзгидромет\nБош саҳифа » Янгиликлар » Дам олиш кунларида илиқ об-ҳаво бўлади.\nДам олиш кунларида илиқ об-ҳаво бўлади.\nБугун Ўзбекистонда ёғингарчилик кутилмайди, ҳаво ҳарорати 22-27о илиқ атрофида бўлиши кутилмоқда.\nКейинги 3 кун ичида республика бўйича апрель ойи ўртаси учун меъёрий қийматларга яқин бўлган ҳаво ҳарорати билан илиқ ва асосан қуруқ об-ҳаво сақланиб туради. Республика ҳудудининг кўп қисмида бу кунларда ёғингарчилик кутилмайди. Фақат якшанба куни Фарғона водийси вилоятларида, шунингдек республиканинг тоғ олди ва тоғли ҳудудларида, душанба куни эса республика шимолида баъзи жойларда ёмғир ёғиши момақалдироқ бўлиши мумкин. Ҳаво ҳарорати 16-19 апрелда кечалари 9-14о илиқ, кундуз кунлари 22-27о илиқ атрофида бўлади.\nДам олиш кунлари Тошкент ва Наманган вилоятларининг тоғли ҳудудларида 2000 м дан юқорида қор кўчиши хавфи бор.\n20 апрелда Ўзбекистон ҳудудига шимолий-ғарбий оқим билан Россия ҳудудларидан совуқ ва нам ҳаво массалари кириб келиши бошланади.20-21 апрелда кўпгина вилоятларда ( республиканинг шимолидан ташқари) ёмғир ёғади, шамолнинг кучайиши кутилмоқда. Ҳафтанинг ўртасига келиб, ҳарорат 10-12о илиқга пасаяди.\nБаҳор ҳавоси ўзгарувчандир, баҳорда синоптик жараёнлар жуда тез-тез ўзгариб туради. Ўзгидромет синоптиклари бу жараёнларни кузатиб туришади, ушбу давр учун об-ҳаво прогнозлари доимо аниқланиб турилади.\nЎзгидромет прогнозларини кузатинг ва сиз ҳар доим об-ҳавонинг кескин ўзгаришига тайёр бўласиз!


Тошкент шахрида Узбекистон-Корея бизнес форуми ўтказилди.\nСўровномада иштирок этишга таклиф этамиз\nЯпония ишбилармон доира вакиллари иштирокида давра сухбати ўтказилди.\nҚўқон шаҳрида "Бизнесни самарали бошқариш" мавзуида тренинг ўтказилади.\nЎзбекистонда хусусий бизнесини бошлашда аёллар тўқнашадиган муаммолар Савдо- Саноат Палатаси БМТТД томонидан ўрганилмоқда\nЎзбекистон-Тожикистон бизнес-форуми бўлиб ўтди.\nМамлакатимизда Тожикистон миллий маҳсулотлари кўргазмасининг очилиши бўлиб ўтди\n“Open HR Business Forum-2017” ўз ишини бошлади.


Ўзбекистонлик дипломатлар Халқаро зайтун кенгаши (ХЗК) ижрочи директори Абделлатиф Хедира билан ХЗКнинг Испания пойтахтидаги қароргоҳида Ўзбекистон байроғини тантанали равишда кўтариш маросимини ташкил этиш масаласини муҳокама қилди. – O'ZBEKISTON RESPUBLIKASI QISHLOQ XO'JALIGI VAZIRLIGI HUZURIDAGI BOG'DORCHILIK VA ISSIQXONA XO'JALIGINI RIVOJLANTIRISH AGETLIGI\nХЗК котибияти ХЗК Бош Ассамблеясининг 2022 йил 28-30 ноябрь кунлари ўтказиладиган йиғилишини инобатга олган ҳолда Ўзбекистон байроғини расмий равишда кўтариш тантанали маросимини 2022 йил 1декабрь куни ташкиллаштириш таклифини илгари сурди. Шунингдек, Ўзбекистоннинг ХЗКнинг тўлақонли аъзоси сифатида қабул қилиниши ҳақида 2022 йилнинг июнь ойида Иорданиянинг Уммон шаҳрида ўтказиладиган ХЗКга аъзо мамлакатлар ялпи мажлисида расман эълон қилинади. Эслатиб ўтамиз, 2021 йил август ойида Президент «Зайтун мойи ва зайтун меваси тўғрисидаги битимга (Женева, 2015 йил 9 октябрь) Ўзбекистон Республикасининг қўшилиши ҳақида»ги қонунни имзолаган эди. 2021 йил 31 августда Ўзбекистон ХЗКнинг тўлақонли аъзосига айланди. Ташкилот 1956 йилги зайтун мойи бўйича халқаро битим негизида 1959 йилда ташкил этилган. Европа ва Африканинг 11 давлати унинг асосчиларига айланган: Бельгия, Франция, Греция, Италия, Португалия, Испания, Буюк Британия, Исроил, Ливия, Марокаш, Тунис. Бугунги кунда ХЗК зайтун мойи ва зайтун ишлаб чиқарувчиларнинг 80 фоизини ва экспорт қилувчиларининг 98 фоизини бирлаштиради. МОК аъзолари сони 45 та мамлакатга етган. Халқаро зайтун мойи кенгашига аъзолик ҳеч қандай йиллик молиявий харажатларни назарда тутмайди, деб хабар беради Қишлоқи хўжалиги вазирлиги матбуот хизмати.


Huawei P30 флагманлари ҳам Terashop.uz’га келди! Шу компания смартфонларининг нархлари билан танишинг! (2019 йил 2 май) - Terabayt.Uz\nСизга қадрдон бўлиб қолган Terabayt.uz сайтининг онлайн дўкони – Terashop.uz харидорларнинг талаб ва эҳтиёжларидан келиб чиққан ҳолда, энг оммабоп ва сифатли телефонларни юртимиз бўйлаб етказиб беришни ўз олдига мақсад қилиб қўйган.\nЖумладан, камералар сифати бўйича DxOMark рейтингларида юқори ўринларни забт этиб келаётган Huawei брендининг маҳсулотлари Ўзбекистонда ҳам оммалашган. Шуни ҳисобга олиб, бугун унинг айрим смартфонлари нархлари билан таништирмоқдамиз. Уларнинг барчасига бир йиллик муддатли расмий кафолат берилади ва Ўзбекистон бўйлаб барча вилоятлар марказларига етказиб бериш бепул!\nHuawei Y5 Prime Gold – 860 000 сўм – Сотиб олиш\nHuawei Y5 Prime Black – 860 000 сўм – Сотиб олиш\nHuawei Y6 Prime Black – 975 000 сўм – Сотиб олиш\nHuawei Y6 Prime Gold – 975 000 сўм – Сотиб олиш\nHuawei Y7 3/32GB Black – 1 425 000 сўм – Сотиб олиш\nHuawei Y7 3/32GB Blue – 1 425 000 сўм – Сотиб олиш\nHuawei P Smart 2019 32 GB, Black – 1 619 000 сўм – Сотиб олиш\nHuawei P Smart 2019 32 GB, Blue – 1 619 000 сўм – Сотиб олиш\nHuawei P20 Lite 64GB, Blue – 1 845 000 сўм – Сотиб олиш\nHuawei P20 Lite, 64GB Black – 1 845 000 сўм – Сотиб олиш\nHuawei P30 Lite 4/128GB Black – 2 295 000 сўм – Сотиб олиш\nHuawei P30 Lite 4/128GB Blue – 2 295 000 сўм – Сотиб олиш\nHuawei P30 Pro 8/256GB Blue – 10 089 000 сўм – Сотиб олиш\n#Huawei #андроид смартфон #нархлар #Huawei P30 Pro #Huawei P30 #Huawei P30 Lite


200 дан ортиқ иншоот БИР ЙИЛДА – Фарғона ҳақиқати\n“Ягона буюртмачи хизмати” инжиниринг компанияси буюртмаси билан қурилди\nФарғонада янги меъморчилик, бунёдкорлик анъаналари қулоч ёймоқда. Осмонўпар бинолар, ижтимоий соҳа объектлари, кўча ва хиёбонлар қурилиши шаҳарга янги ҳаёт нафасини олиб кирди.\nШу кунга қадар “Ягона буюртмачи хизмати” инжиниринг компанияси буюртмаси асосида 18 та соғлиқни сақлаш муассасаси, 33 та умумтаълим мактаблари, 57 та бошқа ижтимоий соҳа объектлари қурилиб, фойдаланишга топширилди. Бу аҳоли узоғини яқин, оғрини енгил қилиш, юзлаб янги иш ўринлари яратиш имкониятини берди.\n— 2021-2023 йилларда вилоятимизда 12 та соғлиқни сақлаш объектлари, 31 та умумтаълим мактабларида қурилиш, таъмирлаш ишлари амалга оширилади, — дейди вилоят ҳокимлиги “Ягона буюртмачи хизмати” инжиниринг компанияси бош муҳандиси Зафаржон Абдураҳимов. – Асосий эътибор қурилиш сифатини яхшилаш, таннархини арзонлатишга қаратилган. Шу кунга қадар қўлдан қўлга ўтиб, қурувчига етиб борган хомашёлар бино ва иншоотлар таннархининг сезиларли равишда қимматлашиб кетишига сабаб бўлган. Айни кунда йирик қурилиш кластерлари фаолиятини йўлга қўйишга алоҳида эътибор қаратяпмиз. Бу қурилиш билан боғлиқ харажатларни арзонлатиш, ишни тез ва сифатли бажаришда қўл келади. Бундан ташқари, компания қошида таъминот базасини ташкил этишга киришдик. Эндиликда қурилиш маҳсулотлари ишлаб чиқарувчи корхонадан тўғридан-тўғри тузилган шартнома асосида харид қилинмоқда.\nЯна бир муҳим масала, ёшлар билан ишлаш, малакали мутахассислар тайёрлашга алоҳида эътибор қаратилмоқда. Шу мақсадда вилоятдаги олий ўқув юртлари билан ҳамкорлик йўлга қўйилди. Эндиликда қурилиш соҳасида ишлаш истагида бўлган ёшлар ўқув жараёнидан ажралмаган ҳолда тажрибали мутахассисларга “Уста-шогирд” анъаналари асосида бириктирилади. Томонлар келишувига кўра, ўқув амалиётни “Ягона буюртмачи хизмати” инжиниринг компанияси қурилиш корхоналарида ўтаган битирувчи ёшлар иш билан таъминланади.\nАжратилган маблағларни иқтисод қилиш мақсадида биноларнинг ташқи кўриниши учун кўзда тутилган травертин ўрнига сувли бўёқ, пойдевор (сокол) қисмига қимматбаҳо тошлар эмас, маҳаллий шароитда тайёрланган безак плиткаларидан фойдаланишга ўтилди. Бундан ташқари, деворларни иссиқлик ушлагич қопламалар билан ўраш учун ишлатиладиган ашёлар ҳам маҳаллийлаштирилди. Хона деворларини ихчамлаштириш ҳисобига иссиқликни сақлаб қолишга эришилмоқда. Шунга ўхшаш бир қатор қурилиш материаллари маҳаллий маҳсулотларга алмаштирилиши ҳисобига янги иншоотларни қуриш билан боғлиқ харажатлар 20 фоизгача иқтисод қилиняпти.\nМамлакатимиз Президентининг 2020 йил 5-6 июнь кунлари Фарғона вилоятига қилган ташрифи чоғида берган топшириқлари ҳамда миллий ҳунармандчилик ва ипакчилик соҳасини янада ривожлантириш, ёшлар, аёллар ва кам таъминланган оилаларни ҳунармандчиликка жалб этиш, маҳсулотлар кўргазмаси учун шароитлар яратиш мақсадида 13 та шаҳар ва туманларда миллий ҳунармандчилик марказлари қурилиши жадаллик билан олиб борилмоқда.\n— Бу ишлар учун 57 миллиард 894,1 миллион сўм маблағ ажратилган, — дейди инжиниринг компанияси бош мутахассиси Шуҳрат Бобоев. — Қурилиш объектларидаги ишлар техник назоратчилар томонидан ўрганилади, аниқланган камчилик ва нуқсонлар бартараф этилади. Асосий мақсад, биноларни белгиланган лойиҳалар асосида ўз муддатида пишиқ, пухта қуриш.\n“Ягона буюртмачи хизмати” инжиниринг компанияси мазкур марказлар фаолияти билан боғлиқ лойиҳа ҳужжатларини тайёрлаш, давлат экспертизасидан ўтказиш, ажратилган маблағлардан тўғри мақсадларда фойдаланишни бевосита назорат қилиб боради.\n— Ҳунармандчилик ҳақида кўп гапирилади. Лекин уларни бир мақсад йўлида бирлаштириш, қулай шарт-шароитлар яратиб бериш ишлари эътибордан четда қолиб келган, — дейди Фурқат туманидаги “Уста Юсуфжон наққош” оилавий корхонаси раҳбари, “Эл-юрт ҳурмати” ордени соҳиби Муҳаммадали Юнусов. — Шу сабабли аксарият ҳунармандлар тарқоқ ҳолда фаолият кўрсатиб келган. “Миллий ҳунармандлар марказлари”ни қуриш борасида бошланган ташаббус анъаналарни тиклаш ва ривожлантириш, иқтидорли ёшларни қўллаб-қувватлаш, рағбатлантиришга хизмат қилади. Бу ерда касб-ҳунар ўргатиш, маҳсулотлар тайёрлаш, сотиш билан боғлиқ қулайликлар яратиб берилмоқда.\n“Ягона буюртмачи хизмати” инжиниринг компанияси буюртмаси билан Олтиариқ туманида 13 та қишлоқ оилавий поликлиникасини таъмирлаш ишлари олиб борилмоқда. Бу аҳолига бирламчи тиббий-санитария ёрдами кўрсатиш, тиббий профилактика ва патронаж хизмати сифатини янада яхшилаш имкониятини беради.\nШунингдек, мавжуд кичик саноат зоналаридан самарали фойдаланиш учун йўл-транспорт ва муҳандислик- коммуникация тармоқларини қуриш ва реконструкция қилишга лойиҳа ҳужжатлари тайёрлаш, ишларни манзилли ташкил этишда “Ягона буюртмачи хизмати” инжиниринг компаниясининг хизматлари катта бўлмоқда.


00:00 / 24.10.2010 | eski savollar | 1570\nАссалому алайкум Шайх ҳазратлари. Алҳамду лиллоҳ Аллоҳни ҳоҳиши ва пайг'амбаримизнинг (с.а.в.) суннатларига мувоффиқ оила қуриш ёшига кирдик. Совчилар қизни уйига бориб уларни розилигини олишади ва келин куёвни учраштиришади. Саволим шу ко'ришганда қиздан қандай саволлар со'раш керак, қандай саволлар со'раса шариатга то'г'ри келади.\n- Бир одам уйланмоқчи бўлса, у аёлга назар солиши нафақат мумкин, балки мустаҳабдир.Имом Муслим ривоят қилган ҳадисда Муьийра ибн Шўъба розияллоҳу анҳу қуйидагиларни айтадилар: «Уйланмоқчи бўлиб, бир аёлга совчи қўйган эдим. Расулуллоҳ соллаллоҳу алайҳи васаллам менга: «Уни кўрдингми?» деб сўрадилар. Мен: «Йўқ», дедим. У зот соллаллоҳу алайҳи васаллам: «Сен уни кўргин, бу, албатта, ораларингизда яқинлик ҳосил қилади», дедилар.Абу Ҳурайра розияллоҳу анҳу ривоят қилинган бошқа бир ҳадисда Расули акрам соллаллоҳу алайҳи васаллам ансорийлардан бир аёлга уйланмоқчи бўлган кишига: «Сен уни кўргин, ансорийларнинг кўзларида бир нарса бўлади», деганлар.Имом Аҳмад Абу Ҳумайддан ривоят қилган ҳадисда Расулуллоҳ соллаллоҳу алайҳи васаллам: «Биронтангиз бир аёлга уйланмоқчи бўлса, унга назар солмоьида гуноҳ йўқдир, чунки у уйланмоқ ниятида назар солади», деганлар.Оила қуриш ниятидаги кишилар бевосита бир-бирлари билан кўришишлари шариат ҳукмига биноан ўтиши керак. Ўзлари хилватда ёльиз қолишлари мумкин эмас. Маҳрамлардан бирор шахс улар билан бирга бўлиши керак. Йигит қизнинг юзига, икки қўлига назар солса бўлади. Ҳанафий мазҳабида, қадамига ҳам, дейилган. Юз жамолнинг ойнаси, ундан кишининг чиройи ҳақида тўлиқ хулоса чиқариб олиш мумкин. Қўлдан эса баданнинг бошқа қисмлари, ориқ, семизлик каби ҳолатлар тўьрисида хулоса чиқариб олинади. Ҳаракатдан, юриш-туришдан шундоқ ҳам тасаввур олса бўлаверади.Сўрайдиган саволлар турлича бўлиш мумкин. Дийн диёнат, ибодат, баъзи вазиятларни қандай тушуниш ва бошқа одоб ахлоқ доирасидаги гапларни гаплашса бўлаверади.\nРуҳий касалнинг талоғи\n"3 талоқ еб қоласан ўчир" дейиш\nЭр аёлига сенга жавоб дейиши\nСани қўйдим деса\nОта-онани иймонга келиши...\nШундай хотинни талоқ қилиш жоизми


21:00 / 07.12.2017\nPantone институти 2018 йил рангини танлади - бу "ультрабинафша". Институт вице-президенти Лаури Прессманнинг сўзларига кўра, "ультрабинафша" - бу "қизиққон қизғиш-сиёҳранг ва кучли индиго-бинафша ранглар иттифоқи". Прессманнинг таъкидлашича, ушбу ранг сирли ва ўйчан, у Прованснинг гуллар тўла далаларини ёдга солади.\nЎтган йилнинг худди шу вақтида Pantone институти 2017 йилнинг асосий ранги сифатида Greenery номини олган оч яшил рангни эълон қилганди. Институт вакиллари бу рангни табиатнинг уйғониши ва ҳаётнинг янгиланиши билан боғлашган. Pantone'га кўра, ўтаётган йил ранги инсон ва табиат уйғунлигини ифодалайди.\nPantone йил ранги


МАҚОЛАЛАРНИ ТАҚДИМ ЭТИШ ТАРТИБИ\n1. Тақдим этилаётган мақола илмий журнал рукнига мос келиши шарт. Мақола ўзбек, рус ва инглиз тилларида тақдим этилиши мумкин.\n2. Илмий мақола муаллифи тўғрисида маълумотда фамилияси, исми ва шарифи (тўлиқ), иш жойи ва лавозими, илмий даражаси ва унвони, электрон почта манзили ва телефон рақами келтирилиши шарт.\n3. Илмий мақола мавзу, аннотация, таянч сўз ва иборалар, кириш, мавзуга оида адабиётлар шарҳи, тадқиқот методологияси, таҳлил ва натижалар, хулоса ва таклифлар, фойдаланилган адабиётлар рўйхатидан иборат тартибда тақдим этилади.\n4. Илмий мақола мавзуси қисқа ва аниқ белгиланиши, илгари сурилган муаммо ва ечимларни ўзида ифодалиши лозим. Мақола тақдим этилишига қараб мавзу иккита тил (ўзбек ва инглиз, рус ва инглиз ёки инглиз ва ўзбек)да берилиши шарт.\n5. Ҳар бир тилдаги мавзудан сўнг аннотация келтирилади. Илмий мақола аннотацияси ҳам икки тилда, яъни тақдим этилишига кўра ўзбек ва инглиз, рус ва инглиз ёки инглиз ва ўзбек тилларидаалоҳида-алоҳида тартибда 12-15 қатор доирасидакелтирилиши шарт.\n6. Таянч сўз ва иборалар илмий мақоладаги кўпи билан 6-8 та муҳим сўзлар асосида мавзу ва аннотация келтирилган тилларда келтириб ўтилади.\n7. Илмий мақола кириш қисмида мавзунинг долзарблиги аниқ фактлар асосида миллий ва халқаро даражада асосланиши лозим.\n8. Мавзуга оид адабиётлар таҳлилида хорижий ва маҳаллий олимлар асарлари, мақолалари, халқаро илмий базаларга киритилган илмий монографиялар ва мақолалар, докторлик (DSc, PhD) диссертациялари авторефератларига эътибор қаратиш талаб этилади.\n9. Илмий мақолалар таҳлил ва асосий натижалар қисмида аниқ манбалар кўрсатилган ҳолда камида 5 йиллик таҳлил тавсия этилади. Таҳлил асосида муаммоларни ҳал қилиш бўйича муаллифлик ёндашуви илгари сурилади.\n10. Илмий мақоланинг хулоса ва таклифлар қисмида тадқиқотлар, таҳлиллар, хорижий тажрибалар асосида илмий таклиф ва амалий тавсиялар аниқ тарзда келтирилиши шарт.\n11. Фойдаланилган адабиётлар рўйхати ва асосий манбалар мақола матнида мурожаат қилинган қонунчилик ҳужжатлари, бошқа муаллифлар асарлари, вебсайтлар асосида ,  ёки  тартибида акс эттирилиши шарт. Адабиётлар рўйхати муаллиф фамилияси, исми-шарифи, асар номи, нашр жойи, нашриёт номи, нашр йили, фойдаланилган аниқ саҳифалари (масалан, Stephen A. Ross, Randolph W. Westerfield, Bradford D.Jordan. Fundamentals of Corporate Finance. – 10th ed.USA: TheMcGraw-Hill/Irwin, 2013. – P. 493-498) тарзида, фойдаланилган сайтлар тўлиқ ҳавола ( https://stat.uz/uz/2-uncategorised/6599-narxlar-va-indekslar2) тарзида келтирилади. Адабиётлар сони назарий мақолалар бўйича 25 дан ортиқ, амалий мақолалар бўйича эса 15 дан ортиқ бўлиши талаб этилади. Фойдаланилган адабиётлар қайси тилда ёзилганлигидан қатъий назар адабиётлар рўйхатида лотин алифбосида акс эттирилади.\n12. Scopus, Science direct, Web of Science каби халқаро илмий базаларга киритилган нашрларда эълон қилинган илмий ишларга камида иккита ҳавола берилиши шарт.\n13. Мақола бўйича техник талаблар: матн Microsoft Office Word дастурида, Times New Roman, 14 шрифтда, 1 интервалда бўлиши, саҳифанинг чап, юқори ва қуйи, ва ўнг томонлари бўйича 3, 2, 2, 1,5 сантиметрдан иборат жой қолдирилиши, 6-20 бет доирасида тақдим этилиши шарт.\n14. Бошқа журналларда эълон қилинган илмий мақолалар қабул қилинмайди ва чоп этилмайди. Инглиз тилидаги мақолаларга устуворлик берилади.


Мамлакатимиз раҳбари таъкидлаганидек, бугун ҳаётимизнинг ўзи Конституциямизда ўз ифодасини топган энг асосий мақсад — инсон манфаатларини ҳар томонлама таъминлаш масаласини долзарб вазифа қилиб қўймоқда. Инсон манфаатларини таъминлаш учун эса аввало одамлар билан, халқ билан очиқ, тўғридан-тўғри мулоқот қилиш, уларнинг дарду ташвишлари, орзу-ниятлари, ҳаётий муаммо ва эҳтиёжларини яхши билиш керак.\nАлбатта, халқ манфаати йўлида қилинаётган бундай саъй-ҳаракатлар сиёсий партиялар зиммасига ҳам янада кўпроқ масъулият юклаётир. Ўзбекистон “Миллий тикланиш” демократик партияси ҳамда ундан сайланган барча даражадаги депутатлар партиянинг “Уйма-уй” лойиҳаси, сайёр қабулларда фаол иштирок этмоқда ва аҳолининг муаммоли масалаларини тизимли ўрганиб, таҳлил қилиш, фақат амалий натижалар учун ишлашни устувор вазифа қилиб белгилаган.\nБунинг исботини партия Тошкент шаҳар кенгаши мисолида таҳлил қиладиган бўлсак, маҳаллий Кенгашларга сайланган депутатлар томонидан кўплаб амалий ишлар қилинди ва қилинмоқда. Шу йилнинг биринчи чорак якунлари бўйича шаҳар кенгаши томонидан “Уйма-уй” лойиҳаси доирасида 290 та хонадоннинг муаммоси ўрганилди. Ўтказилган сайёр қабулларда эса партия вакиллари, депутатлар билан бирга сектор раҳбарлари, ички ишлар, коммунал хизмат кўрсатиш, таълим, тиббиёт идоралари, бандликка кўмаклашиш маркази вакиллари ҳам жалб қилинди.\nТадбирларда аҳолидан тушган мурожаатларнинг асосий қисмига тезда ечим топилган бўлса, айримлари турли ташкилотларга йўналтирилди. Мурожаатларнинг асосий қисми тадбиркорлик фаолияти учун имтиёзли кредит ажратиш, уй-жой, моддий ёрдам, аҳоли саломатлиги, шунингдек, хотин-қизларни иш билан таъминлаш, алимент ўндириш, иш хақи, нафақа ва пенсия таъминоти бўйича бўлган.\nМиробод туманида истиқомат қилувчи Диана Богдан “Уйма-уй” лойиҳаси доирасидаги учрашувлардан бирида 2 ёшли фарзандининг бош қисмида ориқ борлиги ва малакали шифокорларга кўрсатишга маблағи йўқлигини маълум қилган эди. Миробод туман кенгаши депутатларининг ёрдами билан аёлнинг фарзанди Республика ихтисослашган нейрохирургия илмий амалий тиббиёт марказида навбатсиз бепул кўрикдан ўтказилди. Шифокорлар томонидан ёзиб берилган дори-дармонлар ҳам ҳомий томонидан олиб берилди.\nХалқ депутатлари Чилонзор туман кенгаши депутати Улуғбек Зиёдуллаевга “Зарқўрғон” маҳалласида бўлиб ўтган “Сайёр қабул”да фуқаролар томонидан 195-мактаб ёнида пиёдалар ўтиши учун йўлакча ташкил қилиш масаласида мурожаат келиб тушган эди. Чунки, пиёдалар ўтиш белгисининг йўқлиги сабаб, ўқувчилар ушбу серқатнов йўлдан ўтишига жуда қийналаётганди ва бу ота-оналарнинг ҳам жиддий хавотирига сабаб бўлаётганди.\nДепутат У.Зиёдуллаев ушбу мурожаатни ўрганиб чиқди ва ушбу масалада Тошкент шаҳар ИИББ Йўл ҳаракати хавфсизлиги бошқармасига депутатлик сўрови юборди. Орадан кўп вақт ўтмай, ушбу мурожаатга амалий ечим топилди, серқатнов йўлдан ўтиш учун пиёдалар белгиси ўргатилиб, чизиқилар тортилди.\nХалқ депутатлари Юнусобод туман Кенгашидаги ЎзМТДП гуруҳи аъзолари Музайяна Расулова ва Мавлуда Тожиеваларга “Уйма-уй” лойиҳаси доирасидаги учрашувлардан бирида уюшмаган аёллар ва ёшларни касб-ҳунарга ўргатиш, уларни ишга жойлаштириш ва бандлигини таъминлаш масаласида мурожаат бўлган эди.\nДепутатлар ушбу масалага тезда ечим топди. Партиянинг “Хизмат — беминнат” лойиҳаси доирасида Юнусобод тумани “Севинч” маҳалласида жойлашган кичик тикув цехига шу маҳаллада истиқомат қилувчи, вақтинча ишсиз ва яшаш шароитини яхшилашга муҳтож бўлган тўрт нафар хотин-қиз ҳунар ўрганиши учун бириктирилди. Аёллар келажакда касб-ҳунар эгаси бўлиш билан бирга, тикувчилик касбини эгаллаган ҳолда уй меҳнатини, яъни касаначиликни ташкил этиб, уй-рўйғор ишлари, фарзандлар парвариши билан паралел равишда тикувчилик ҳунарини ҳам амалга оширади.\nБундай мисолларни яна кўплаб келтириш мумкин. Умуман, ЎзМТДПдан халқ депутатлари Бектемир, Миробод, Юнусобод, Шайхонтоҳур, Чилонзор ва Учтепа туман Кенгашларига сайланган депутатлар бу борада фаоллик кўрсатаётган бўлса, Яккасарой, Мирзо Улуғбек туман кенгаши депутатлари ишлари талаб даражасида эмас.


Lotinchada 19 январ 2021, 20:41 Коронавирус Жаҳон\nҚирғизистон сақлаш шароити йўқлиги учун Pfizer вакцинасини ишлатишдан бош тортди\nҚирғизистон техник сабабларга кўра коронавирусга қарши эмлашда Pfizer’дан воз кечди. Бу ҳақда республика соғлиқни сақлаш вазири Aлимқодир Бейшеналиев маълум қилди. «Бизга АҚШнинг Pfizer вакцинасини таклиф қилишди, уни минус 70 даража ҳароратда сақлаш керак. Бизда бундай музлаткичлар йўқ, уларнинг ҳар бири 4 минг доллар туради. Бюджетда бундай пул йўқ ва биз рад этишга мажбур бўлдик», — деди у. Бейшеналиевнинг таъкидлашича, COVAX дастури доирасида Қирғизистон Pfizer томонидан ишлаб чиқарилган 1 млн дозадан ортиқ вакцинани бепул олиши керак эди, бунинг учун эса вакцинани сақлаш учун 2 млн долларлик ускуналарни сотиб олиниши керак. Яқин келажакда Бишкек коронавирус дори-дармонларини сақлаш учун янада мақбул шароитга эга бўлган бошқа бир ариза топширишни ният қилмоқда. Вазир, шунингдек, Спутник V вакцинасини республикага етказиб бериш бўйича Россия билан музокараларни давом эттираётганини айтди. Маълумотларга кўра, Россиянинг вакцинаси минус 2 дан минус 18 даражагача бўлган ҳароратда сақланиши мумкин. — ТАСС.\nТуркия ҳукумати аҳолини коронавирусга қарши оммавий эмлашнинг иккинчи босқичига ўтди. Эмлаш тиббиёт ходимларидан сўнг, қариялар уйлари ва қариялар уйлари ходимлари ҳамда ногиронлар уйларида бошланган. Туркия Соғлиқни сақлаш вазирлигининг статистик маълумотларига кўра, шу кунгача мамлакатда 867 мингдан ортиқ одам коронавирусга қарши эмланган. Мамлакатда Хитойнинг Sinovac Biotech фармацевтика корпорациясининг CoronaVac вакцинаси рўйхатдан ўтган. — Haber Turk.\nГермания карантин чораларини 15 февралга қадар узайтирмоқчи\nГермания ҳукумати мамлакатда амалдаги карантин чекловларини камида 15 февралгача узайтирмоқчи. Маълум қилинишича, дўконларда ва жамоат транспортида бутун мамлакат бўйлаб FFP2, KN95 респиратор ниқоблари ёки бир марталик тиббий маскаларни тақишни мажбур қилишни режалаштирмоқда. Мактаблар ва болалар боғчалари, махсус ҳолатлардан ташқари, 15 февралгача ёпиқ қолади. Таъкидланишича, коронавируснинг янги мутациялари «болалар ва ўспиринлар орасида кўпроқ тарқалмоқда». — Bild.\nБавария аҳолиси ниқоб ўрнига FFP2 респиратор ниқобларни тақишга мажбурланади. Энди Бавария аҳолиси дўконларда, транспортда ва бошқа жамоат жойларида юқори ҳимояланган нафас олиш мосламаларини кийишлари керак бўлади. Бундан ташқари, оғир вазиятда бўлган фуқаролар учун бепул респиратор ниқоблар учун 34 млн ваучерлар берилади.\nСингапурда февраль ойидан бошлаб коронавирусга қарши бепул оммавий вакцинация бошланади\nСингапурда келаси ойдан бошлаб коронавирусга қарши бепул вакцинация бошланади. Ҳар куни 70 мингтагача киши эмланади. Республика Соғлиқни сақлаш вазирлиги эмлаш мумкин бўлган бир неча ўнлаб марказларни яратмоқчи. Хусусан, ушбу мақсадлар учун спорт заллари ва мактабларнинг биноларидан фойдаланиш режалаштирилган. Шу билан бирга, бундай марказ 18 январь куни маҳаллий Чанги аэропортининг терминалларидан бирида очилган. Махсус муассасаларда, масалан, қариялар уйларида эмлашни амалга оширадиган мобил гуруҳлар тузилади. — ТАСС.


Сурияда «Ислом давлати» (ИД) сафида жанг қилган Бахтиёр Ибраев ўз қилмишидан пушаймон эканлигини айтмоқда, МХҚ ҳужжатли фильмидан олинган лавҳа.\nНУР-СУЛТОН – «Ислом давлати»нинг (ИД) ташвиқотидан таъсирланган Бахтиёр Ибраев 2013 йил Сурияга бориб, гуруҳ сафига қўшилган.\nУнинг ўзи бу қарорини ҳаётидаги энг катта хато деб атади.\n«Айблов ва надомат» деб номланган ҳужжатли фильмда 34 яшар Ибраев радикаллашув томон босиб ўтган йўли ҳақида сўзлаб берди. Айни дамда у терроризмда айбланиб суд қилинмоқда.\n30 октябрь куни Қозоғистон миллий хавфсизлик қўмитаси (МХҚ) томонидан YouTube тармоғига жойланган фильмда Ибраев 2007 йилда Қозоғистондан Мисрга учиб кетганини ёдга олди. 2008 йилда у Покистоннинг Вазиристон қабила ҳудудларида қуролли «жиҳод» бошлаган.\nСуриядаги ИД жангарилари, ўтган йил октябрь ойида гуруҳ аъзолари томонидан олинган сурат. (Файл)\n2013 йилда Сурияга ўтиб, у ерда жанг қилган ва жароҳатланган.\nСурияда Абу Али исми билан танилган Ибраев 2019 йилда курд кучлари томонидан қўлга олинган. Қозоғистон ҳукумати «Жусан» (Аччиқ шувоқ) операцияси доирасида уни аёли ва беш нафар фарзанди билан ватанига қайтариб олиб келган. 2019 йилги ушбу инсонпарварлик тадбири давомида Сурия ва Қозоғистон ўртасида бир нечта авиарейс амалга оширилиб, деярли 600 нафар қозоғистонлик Суриядан қайтарилган.\nУ «Жусан» операцияси доирасида олиб келинган, Суриядаги террорчилик фаолиятига алоқадор, судланган ёки ҳозирда судланаётган 29 шахснинг биридир.\nФильмда Ибраев Қозоғистонда қандай қилиб экстремистик ҳаракатга жалб қилингани ҳақида сўзлаб берди.\n«Масжиддаги айрим ёшлар бошқача намоз ўқиётганларини кўриб, улар билан мулоқот қила бошладим», деди у. «Уларнинг тавсияси билан Саудия адабиётларини ўқий бошлаганман ... Шу тариқа аста-секин ҳаракатга қўшилиб қолганман.»\n«Вақт ўтиши билан ишонишни бошлайсиз»\nУ бундай адабиётлар террорчилик ташкилотлари тарафидан ёшларни ёллаш учун тарқатилишини айтади.\n«Ўшанда мусулмон биродарларимиз уруш авж олган давлатларда азобланаётганини ва биз уларга ёрдам беришимиз кераклигини айтиб ташвиқот қилишган», деб қўшимча қилди Ибраев. «Вақт ўтиши билан бунга ишона бошлайсиз. Ёш эдим, 17 яшар бўлганман ва шу даврга хос максимализм қарашларига эга эдим.»\nЭкстремизм «тарғиботи» у ўқишга борган Миср мактабида давом этган. 2008 йилда эса Ибраев «Шариат қонунлари устувор бўлган дунё» ташвиқотига ишониб Мисрдан Покистонга жўнаб кетган.\n«Сурияда уруш бошланганида кўпчилик ўша ерга кета бошлади. Покистонда исталган шариатни топмадик ва Сурияда унга эришишга ишонган эдик. У ерда ИДнинг кучли тарғиботи олиб борилаётган эди, уларнинг видеоларини томоша қилганмиз», деб эслайди Ибраев.\nСурияда ИДнинг қозоқ жамоаси сафида жанг қилган Ибраев «ўлишни истамаслигини» ва «ИД ундан ўз мақсадлари йўлида фойдаланаётганини» фаҳмлаган.\n«Буларнинг барини англаганимда, у ерни тарк этиш мушкул бўлиб қолган эди», деди у. «ИД хавфсизлик тузилмаси қочишни истаганларни қўлга олар ва қатл қиларди.»\nҚўшма Штатлар уйга кетишни истаганларни эвакуация қилиш ташаббусини бошлаб берди ва у «Жусан» операциясидан мамнун бўлганини айтиб ўтди.\n«Йўқотган йилларим учун афсусдаман», деди Ибраев. «Нормал ҳаётга қайтаман деб умид қиламан ... Биздан фойдаланишганини жамият тушунишидан умидворман. Ягона тилагим бор: қамоқдан чиққанимдан кейин яқинларим олдига қайтишга ва уларнинг, онамнинг мени кечиришига муносиб шахс бўлишни хоҳлайман.»\nИбраевнинг ИД фаолиятидаги иштирокидан ҳафсаласи пир бўлгани «Жусан» операциясида ватанига қайтганлар орасида кенг тарқалган ҳолатдир.\nСентябрда КТК телеканали саккиз йиллик қамоққа ҳукм қилинган 37 яшар Махамбет Кажипановнинг интервьюсини эфирга узатган эди.\nИнтервьюда Кажипанов уни бор-йўғидан айирган ИДдан нафратланишини айтган.\n«ИД қўл остидаги Сурияда биродарлик ёки ёрдам йўқ. Одамлар азобланмоқда. Бизга ўхшаган одамларни ўлдираётгани учун улар менинг биринчи рақамли душманимга айланган. Биз алдандик», деди у.\nЖусан операцияси доирасида ватанга қайтарилган 26 яшар Диас Рахметов сентябрь ойида Озод Европа/Озодлик радиосига берган интервьюсида дипломат бўлиш имкониятидан воз кечганини айтиб ўтган. У Сурияда омон қолганини мўъжиза деб атаган.\n«Ташвиқот видеоларига ишонган, натижада Сурияга жўнаб кетган мен ва бошқалар эмоционал беқарор одамлармиз», деди Рахметов. «ИД ҳеч кимни қўйиб юбормайди, улар одамларни ҳарбий тайёрлов лагерларига ёки худкушлик миссияларига юборадилар. Иккиланган одамни кўришса қамаб қўйишади ёки қатл қилишади.»\nҲозирда Рахметов тўққиз йиллик қамоқ жазосини ўтамоқда.\nУмидсизлик, оғриқ ва азоб-уқубат\nРадикаллашув ва экстремистлар сафига қўшилганларни кутаётган оқибатлар бошқалар учун кучли сабоқ бўлиши керак, дейди Бейбит Аспан («Тинч осмон») нодавлат ташкилоти раҳбари, таразлик Руслан Сексенбаев.\nҚўлга олинган жангарилар «қилмишига пушаймон ва жамиятдан чин дилдан кечирим сўрамоқда, аммо улар ўз жинояти учун қатъий жазога тортилади», деди у.\n«Бундай фильмлар намойиш қилиниши лозим – уларнинг қаҳрамонлари ўз умидсизликлари ҳақида чин дилдан сўзлайдилар», деди Сексенбаев. «Оғриқ, азоб-уқубат, ўлим – ўзининг тинч ҳаётини террорчилик гуруҳларига алиштирадиганларни шу нарсалар кутади».\nШунга қарамай, у муаммонинг очиқ гапирилаётгани ва муҳокама қилинаётгани, шунингдек, Қозоғистоннинг «21-аср фожиаси - терроризмга қарши кураш йўлидаги» кенг кўламли чораларни кўришдан мамнун эканлигини айтган.\n«Сўнгги вақтларда мен журналистлар, жамоатчилик фаоллари ва албатта давлатнинг жанговар экстремизм ва терроризмга қарши курашда биргаликда чоралар кўраётганига гувоҳ бўляпман», дея қўшимча қилди у.\n«Фикримча, ҳуқуқ-тартибот чораларидан ташқари, диний масалаларни тушунтиришнинг энг самарали усули – оммавий ахборот воситаларини ишга солиш ва диний мутахассисларнинг радикал кайфиятдаги одамлар билан бевосита мулоқотини йўлга қўйишдир.»


ЎзА - Озон – атмосфера ҳимоячиси\nОзон – атмосфера ҳимоячиси\n15.09.2017 12:22 Чоп этиш версияси\nЎзбекистон Экологик ҳаракати Тошкент шаҳар ҳудудий бўлинмаси ташаббуси билан Тошкент фармацевтика институти қошидаги академик лицейда 16 сентябрь – Халқаро озон қатламини ҳимоя қилиш куни муносабати билан ўтказилган тадбирда Олий Мажлис Қонунчилик палатаси депутатлари, мутахассислар, кенг жамоатчилик вакиллари, ёшлар қатнашди.\nМутахассисларнинг фикрича, озон атмосфера софлигини таъминлайди. Қуёшдан келаётган ультрабинафша нурларни қайтаради. Аммо афсуски, кундалик турмушда фойдаланилаётган айрим маиший техника турлари, пардоз воситаларидаги озон қатламини емирувчи моддалар – хлорфторуглеродли бирикмалар озон қатламининг ҳимоя функцияси сусайишига, ҳатто «озон дарчалари» ҳосил бўлишига сабаб бўлмоқда. Ультрабинафша нурларининг баъзилари ерга тушиши оқибатида эса саратон, ўсма, тери-таносил касалликлари кўпаймоқда.\nТадбирда ўқувчиларга озон қатлами ва унинг аҳамияти ҳақида тушунчалар берилди. Атмосфера ҳавосини ифлослантирувчи манбалар ҳамда озон қатламини ҳимоялашга қаратилган халқаро ва миллий ҳуқуқий-меъёрий ҳужжатлар, амалга оширилаётган ишлар ҳақида сўз юритилди. Мавзуга доир видеоролик намойиш этилди.